Bukedde Online - Sisinkana Mayanja Njuki: Munnamawulire wa Amin\nSisinkana Mayanja Njuki: Munnamawulire wa Amin\nTaata yannona Juba nkomewo okumuziika\nAdded 15th April 2013\nAlojja obulamu bw''okuba omumwa gwa Pulezidenti\nEYALI Pulezidenti wa Uganda Idi Amin yawambibwa April 11, 1979 Abakomboozi abaava e Tanzania.\nAte ye Amin yawamba Milton Obote mu 1971 era yasanga abantu beetamiddwa gavumenti ya Obote era yomu ku Pulezidenti abantu gwe bakyasinze okusanyukira okujja mu buyinza.\nNga bw'olaba Tamale Mirundi bw'ali omwogezi wa Pulezidenti Museveni twogedde ne Hajji Njuki Mayanja eyali munnamawulire wa Idi Amin n'ayogera by'amujjukirako.\n"Nze omu ku be yatwala okuleeta ebyuma bya Satelite e Mpoma era ebimu twabiggya Girimaani, Bufalansa ne Amerika.\nMu 1975 yazimba Uganda House mu New York, okwo kwe yagatta okuzimba ebitebe bya Uganda mu Libya, Bufaransa era nga bino Paul Muwanga ye yabitunda nga bali mu lutalo.\nAmin bwe yanyiiganga yayitangawo naye ekirungi ng'obusungu bwe bumuggwaako mangu era ng'olumu amanyi n’okukuba abakozi ebikonde nga kimuyitiriddeko.\nTeyasirikiranga kimunyiizizza yakuyitanga n’akikugamba ne kiggweerawo ng'oli bw’amuleetera olugambo gw’olukozeeko amuyita n’akugamba obyogere nga waali.\nSirina lunaku lwe namulabako ng'atta omuntu bw’aba yakikola yakikola siriiwo mpozzi nga tasobola kutta muntu nga bannamawulire weetuli era bwe nkugamba nti alina gwe yatta nga ndaba mbeera nkulimbye.\nEbyenfuna mu kiseera kye byalinga birungi ate nga tewali mukozi wa gavumenti yeetantala kulya nguzi nga bw’olaba ennaku zino.\nEmmwaanyi zaabeeranga ku ssente ate nga doola egula ssente 7 olwo pawunda n'egula 20/-.\nYali musajja mudigize nga bw'atandika okudigida tomanya nti alina ensi yonna.\nYayagala nnyo ebyemizannyo, emmotoka z’empaka, omupiira n'ebikonde ng'ebyo tebabimunyumiza ng'agenda e Nakivubo n'ayingira n'abyerabira.\nBannabyamizannyo ssente enkalu yazibaweerangawo nga bwe babeera balina balina eggwanga gye bagenda nga eby'ennyonyi y'abikolako era buli muzannyi takwatako mu nsawo ye ate ng'asasulwa olw'ekyo kye yabeeranga akoze ate nange buli kye namusaba yakimpa.\nKu lunaku lwe baamuwamba yadduka n'ava mu Kampala n'agenda era yakwata Jinja Road nga mu mmotoka mwe yali mwalimu situdiyo nnamba era nga y'agendanga awa obubaka ku leediyo y'eggwanga ne ku ttivi nga bituuka butereevu. Mu mmotoka ye mwalimu abasirikale\nbataano nange munnamawulirewe nga tulina emmotoka ezaali zituvaako emabega ssatu nga zonna zijjudde abaserikale.\nNze nakoma Jinja ne bang'amba nsigale awo nkomyewo amawulire e Kampala. Kyokka nasigala mpuliziganya naye nga buli we batuuka bambuulira era kw'olwo baasula Arua.\nEnkeera yeeyongerayo e Koboko eyo gye yava n'agenda e Libya gye yabeera okumala akaseera bwe baatabuka ne Gadaffi n'agenda e Saudi Arabia okutuusa Allah bw'amujjuludde mu nsi.\nWabula mukyalawe yali asigadde Zaire era yateranga okugenda e Zaire n'amulabako.\nEnju ya Hajji Njuki esangibwa e Busega, Ekif; Hasfah Naava.\nOkusoomoozebwa Tamale Mirundi kw'afuna:\nOlw'ensonga nti ggwe oba omumwa n’amatu bya Pulezidenti omulimu guno si mwangu oluusi weekanga oyogedde ky'otandiyogedde.\nKale Mirundi alina okuba omwegendereza ennyo mu buli ky'afulumya nga tekimuviiramu buzibu okuva eri abantu abamuwuliriza ne gw'akiikirira yennyini.\nAbantu bennyini boobeeramu tebabeerekamu buli omu abeera akulowooleza kikye era kirungi nnyo buli omu n'omutwalira mu ndowooza ye.\nAbantu abasing balowooza ofuna ssente era olumu by'oyogera bayinza okulowooza nti wasasuddwa ate nga si bwe guli mmanyi gy'ayita byonna ebyo babimugamba ebisanyusa n'ebitasanyusa naye oba olina okubeera omukkakkamu n'okumanya okufuga obusungu olwo omalako\nMayanja Njuki: Munnamawulire wa Amin\nAbeefudde aba sipensulo ne babba bakwate\nMzee Zedde: Akuba mu balema tiyagaasi asuubira okugenda mu Ggulu?


Bukedde Online - Palamenti eragidde wassibwewo akakiiko ku kuttibwa kwa Ssebulime\nPalamenti eragidde wassibwewo akakiiko ku kuttibwa kwa Ssebulime\nAbavubuka e Mukono bayiiseemu obukadde 414\nPALAMENTI eyingidde mu by'okuttibwa kwa Ronald Ssebulime 39, eyattiddwa nga bagamba nti yabadde alondoola Minisita Idah Erios Nantaba okumutuusaako obulabe.\nAbabaka abaakakiiko ak'eddembe ly'obuntu baafulumizza ekiwandiiko eggulo nga bavumiririra eky'okuttibwa kwa Ssebulime mu ngeri etyoboola eddembe lye (Sebulime) n'okumenya amateeka kubanga omugenzi teyaweereddwa mukisa kwewozaako.\nMu kiwandiiko ky'ababaka abaakakiiko kano ekyassiddwaako omukono gwa ssentebe Janepher Egunyu Nantume, ababaka baasembye wassibwewo akakiiko k'abakugu okunoonyereza ku kuttibwa kwa Ssebulime kiyambe okukkakkanya emitima gy'abafamire ne Bannayuganda.\nBino biddiridde Ssebulime okuttibwa poliisi ku Ssande oluvannyuma lwa minisita Nantaba okuddukira ku poliisi y'e Naggalama eyasindise abaserikale abaamuwondedde ne kabangali. Abamu ku bantu abaabaddewo nga poliisi etta Ssebulime baategeezezza nti yabadde ku pikipiki n'omuntu omulala era wakati mu kufubutulwa kabangali, pikipiki yaabwe yatomedde akagulumu n'ebakuba, kyokka ne basobola okuddukira mu nsiko era Ssebulime abapoliisi baamukukunudde mu nsiko.\nOlwamuggyeeyo ne bamusiba ku mpingu oluvannyuma ne bamukuba amasasi agaamuttiddewo omulambo ne bagusuula ku kabangali.\nAbabaka bagambye Minisita Nantaba by'ayogera ne poliisi by'egamba ku kuttibwa kwa Ssebulime tebikwatagana noolwekyo akakiiko ak'abakugu baagala kassibwewo kakole okunoonyereza ku byabaddewo. Bwe kiba nga ddala Ssebulime yabadde mutemu nakyo kitegeerereka, kyokka bw'aba nga baamuttidde bwereere, aba poliisi bakangavvulwe\nAb'ebijambiya balumbye omugagga ne bamutematema ne mukyla we e Buloba


EYALI nnakinku w'okuzannya omupiira, Diego Armando Maradona yavudde mu bulamu bw'ensi eno ku Lwokusatu akawungeezi. Yabadde ssaawa ya nnaku mu Argentina ne mu bagoberezi b'omupiira mu nsi yonna.\nLumu ng'ali mu lukiiko lwa bannamawulire, munnawulire omu yamugamba nti enjaga gye yanywanga ye yamuyamba okuzannya omupiira n'asobola okusukkuluma ku banne.\nMu kumwanukula, Maradona yamugamba nti, "Nsabe FIFA, etukkirize tufuneyo omuzannyi omu bamuwe enjaga akole ebyo bye nakolanga ku kisaawe bwe muba mulowooza nti nasambisanga njaga."\nBuli eyali mu lukiiko olwo yatulika n'aseka. Mu kiseera ekyo, bangi baali bakimuteekako nti tekyali kitone kye, wabula yali njaga.\nKino Maradona yakiwakanyanga wadde nga yakkirizanga nti yanywanga enjaga. Maradona ayinza okuba ye muzannyi ekyasinze okuba ow'omutawaana mu nsi eno. Wadde nga waliwo okukubangana empawa ku ye n'Omubrazil Pele ani asinga, okwo kwe bagatta Cristiano Ronaldo ne Lionel Messi kyokka bangi bakkiriza nti ekitone kya Maradona tekiriddamu kulabwako.\nKu ssaawa nga 6:00 ez'omu ttuntu ku Lwokusatu mu Argentina, Maradona yafulumye ekisenge kye n'atuulako mu ddiiro kyokka yabadde tannawezaawo ddakiika 10 n'ategeeza mutabani we (omwana wa mwannyina) gw'abadde abeera naye nti ‘Me siento mal' ekivvunulwa nti, ‘I feel sick' mu Lungereza oba nti mpulira ndi mulwadde.\nMu kiseera ekyo, Maradona yazzeeyo mu kisenge era wayise essaawa nga 3 omukozi n'agenda alongoose mu kisenge kye yagenze okukwata ku Maradona nga yafudde dda.\nYapakuse n'akuba essimu era mu ddakiika ezitaaweze 10 ambyulensi 9 zaabadde zimaze okuyingirawo olwo abasawo ne bagezaako okukola kyonna ekisoboka okulaba nga bamuzza engulu okutuusa bwe baategeezezza nti afudde.\nEmiranga gyatandikiddewo, ambyulensi zaamuvuze okumwongerayo mu ddwaaliro era ekyaddiridde ye Pulezidenti wa Argentina okulangirira nti omwagalwa w'abangi Diego Maradona afudde era n'alangirira ennaku 3 ez'okukungubaga.\n"Wafuula eggwanga lyaffe nnamba emu. Watuwa essanyu eritagambika. Ggwe obadde asinga mu bonna era teri alikuvuganya. Weebale kubeera ku nsi kuno, Diego. Tugenda kukusubwa lubeerera," bwe bubaka pulezidenti wa Argentina, Alberto Fernández bwe yawereekerezza omugenzi Maradona.\nMaradona abadde yaakamala wiiki 2 ng'avudde mu ddwaaliro oluvannyuma lw'omusaayi okwetukuta mu bwongo.


Enkayana z’ettaka mu bitundu bye Apaa zisitudde buto – abantu bazzeemu okubundabunda – CBS FM\nEnkayana z’ettaka mu bitundu bye Apaa zisitudde buto – abantu bazzeemu okubundabunda\nOkulwanagama okw’amaanyi kusitudde buto enkundi mu bitundu bye Acholi, wakati wa Bacholi nába Madi abalwanira ettaka erya Apaa.\nAbantu abasinga badduse mu maka gabwe nebadduira mu bubuga ewali ewakalembereza, nga batya nti ennyumba zabwe ezaazimbibwa n’essubi zandiddamu nezikumwako omuliro.\nEttaka eribakaayanya liwezaako square kilometers 2.\nKigambibwa nti waliwo ekibinja kyábantu abasoba mu 100 abaabadde babagalidde emiggo, obusaale nébissi ebirala abateeberezebwa okuba Abamadi, abaavudde mu District ye Adjumani nti kyekyalumbye abantu abalala ku ttaka lye Apaa nebabalagira okulyamuka bunnambiro.\nAbakulembeze mu Acholi bategezezza nti okulwanagana kuno kuzeemu oluvanyuma lweyali ssentebe wólukiiko olwatekebwawo omukulembeze we ggwanga okutabaganya enjuyi zombi, Jacob Lokori Oulanyah okufa nga kati tewakyali kuwuliziganya.\nOmubaka wa parliament owa Kirak South Gilbert Oulanyah ategezezza nti okutya kweyongedde mu bitundu bye Apaa nti kubanga nábakuuma ddembe mu kitundu kino embeera ebayinze kubanga abantu bano balina ebissi ebyabuli kika.\nOulanya era ategezezza nti ensonga endala esiikudde emitima gy’abantu, byebigambibwa nti government erina enteekateeka egenderera okuwaayo ettaka lino eri musiga nsimbi okuva mu South Africa,sso ng’ekimanyi bulungi nti kuliko abantu abaliwangaaliriako.\nWabula Minister we nsonga zómunda mu gwa Severino Kahinda Otafire ategezezza nti abamu ku bakulembeze mu bitundu bino balemereddwa okukola omulimu gwabwe okukkakanya abantu mu ngeri eyémirembe.\nEnkayana z’ettaka mu bitundu by’e Apaa zizze zisajjuka okuva mu 2012,wakati w’enjuuyi ez’enjawulo.\nMu 2012 olutalo lwali lwamaanyi ekitongole kya Uganda Wildlife Authority,bwekyali kisengula abantu abagambibwa nti besenza ku ttaka eryali lyatalizibwa okubeera ekkuumiro ly’ebisolo.


Musenyooli Serverus Jjumba alondeddwa okuba Omusumba omuggya owe Essaza lye Masaka - Watchdog Uganda\n16th April 2019 at 15:56\nKITAFFE mu Katonda Paapa Francis olwaleero alangiridde Rev. Musenyooli Serverus Jjumba ku kifo ky’omusumba we Ssaza lye Masaka okudda mu bigere by’omusumba John Baptist Kaggwa awummuziddwa oluvanyuma lwe kiseera kye okuggwako.\nMu bbaluwa etereddwako omukono akulira abasumba bonna mu Nsi yonna Luigi Bianco elaze nti Omusumba Kaggwa Paapa akkirizza awummule emirimu gy’obusumba akwase Musenyooli Jjumba atambuze e Ssaza lye Masaka mu kiseera ekimuwereddwa.\nMusenyooli Jjumba yabadde Viika Genero we Ssaza lye Masaka era nga yazalibwa nga 2 omwezi gw’omunana omwaka 1962, pulaimale yagisomera ku ssomero lya St. Augustines ne St. Paul Kitovu mu Masaka, yeyongerayo mu seminale ye Katigondo, gye yava nagenda mu St. Mary’s National Seminary e Gaba.\nAlina Diploma mu bye diini, ne Diguli ya masters mu byenjigiriza okuva e Makerere.\nyafuuka omusumba mu mwaka gwa 1992 era nga yakolerako mu Kigo kye Mpambire okuva mu mwaka gwa 1992m okutuuka mu 1993.\nOo era yaliko omusomesa mu seminale ye Bukalasa mu 1993 okutuuka mu 2000, era nakuzibwa okufuuka omuwanika we Ssaza mu 2000 okutuuka mu 2014, wano yalondebwa okufuuka Viika Genero we Ssaza lye Masaka okutuuka kati.\nTags: Bishop John Baptist KaggwaCatholic ChurchServerus Jjumba\nBobi Wine set for Busaabala Easter Monday Fest, even without police clearance


Ekibinja ky'abantu abatanategeerekeka basudde ebipande mu Kampala ebiwakanya omusolo omupya - Radio Simba, The Best Luganda Station in the World !\nEkibinja ky’abantu abatanategeerekeka basudde ebipande mu Kampala ebiwakanya omusolo omupya\nAbantu abatanategerekeka basudde ebipande ku nguudo nga bawakanya omusolo omupya ku Social media ne Mobile money mu bitundu eby’enjawulo mu Kampala.\nEbipande bino bisuulidwa ku Dustur Street n’okwetoloola Mabiriizi Complex ku luguudo lwa Kampala Road. Kuno basuuliddeko n’omuzindaalo omunene ogubaddeko obubaka nga oli alekaanira waggulu nti;\n“Tusasula emisolo mingi wabula tewali kyemulaga kyemugukozesa. Bannayuganda ffenna tulina okuzira okusasula omusolo guno. ”\nByo ebipande bibadde biwandiikiddwako ekigambo “Tugaaneko”\nebya mtn bijulidde alipoota ya iso\namayembe gagazza essomero e mityana


Bukedde Online - Ssekandi awolerezza Gavt. ku bintu bya Buganda ebyokebwa\nSsekandi awolerezza Gavt. ku bintu bya Buganda ebyokebwa\nEnkaayana ku nnyina wa Namatovu omutuufu zikyagulumbya enjuyi zombi\nWuuno nnamukadde w''ebyewuunyo! Ku myaka 7...\nAdded 9th September 2012\nBANNAYUGANDA balaze ebizibu byabwe nga babiweereza ku ssimu mu Bukedde babyolekezza omumyuka wa Pulezidenti Edward Kiwanuka Ssekandi era bwati bw’abizzeemu, Anthony Ssempereza n’abiwandiika bwati:\nEkibuuzo: Ewaffe e Bujuuko - Bakka bwe tulima muwogo, ebijanjaalo, lumonde, ebitooke n’ebirime ebirala bigengewala bwe tuba tetubifuuyidde. Ssebo nsaba otudduukirire ng’ekizimba tekinnasamba ddagala (0752 - 487979)\nMulina okukola lipoota ku nsonga eno ne mugiwa abakulembeze mu bitundu bino, bano bagiweereze mu gavumenti egenda kukola okunoonyereza ng’eyita mu bitongole byayo ebinoonyereza ku birime nga e Namulonge banoonyereze ku nsonga eno. Nsaba abantu mu kitundu kino banguwe okukola lipoota eno bagiweereze mu bakulembeze esobole okutuuka amangu mu gavumenti.\nEkubuuzo: Obubbi bw’emmundu n’okutta abasuubuzi obyogerako ki?\nNvumirira ebikolwa bino eby’okutemula abantu ate n’abo abalina emmundu mu ngeri emenya amateeka ate kirabika n’abo abazirina mu mateeka nabo wayinza okubaayo abazikozesa mu kuzza emisango. Wabula ffe mu gavumenti tugenda kwongera amaanyi mu kulwanyisa ebikolwa bino eby’obumenyi bw’amateeka buno era tuli bamalirivu, tujja kubumalawo.\nEkibuuzo: Ssebo nsaba otubuulire ku nteekateeka ez’okuddamu okusima ebbibiro ly’amasannyalaze e Kassanda South we zituuse.( 0758-604519, Ntalo e Kinoni Kiganda.)\nEky’ebbibiro ly’amasannyalaze mu kitundu mu kitundu kino nkitegeddeko kati noolwekyo ng’enda kusindikayo omuntu anoonyereze wa pulojekiti eno we yakoma, tugenda kugirondoola tulabe eky’okukola naye abantu b’ekitundu babeere n’essuubi ensonga eno tujja kugikolako.\nEkibuuzo: E Bukomansimbi mu kibiina kya VHT tuli kibiina kya bwannakyewa tusaba tuweebwe ku buyambi okuva mu NAADS n’obuyambi obulala ng’eggaali. (0752980447 Willy Muwonge.)\nAbantu bano beeyanjule mu kitongole kya gavumenti ekya NAADS basseeyo okwemulugunya kwabwe era bakirage nti nabo beetaaga okuyambibwa era balage n’ebisaanyizo byonna ebibasobozesa okufuna ku buyambi buno bagenda kuyambibwa.\nEkibuuzo: Njagala okunnyamba okufuna ente ez’amata nkole ntya? (0772432219 Taabalamule.)\nWeebuze ku ba NAADS mu kitundu kyo. Ojja kubatuukirira obalage obwetaavu bwo bajja kukubuulira ebisaayizo by’olina okuba nabyo okufuna ente.\nEkibuuzo: Naye ddala ffe Bannabutambala oluguudo lwaffe okuva e Mpigi okutuuka e Gomba mulukuba ddi kkoolaasi (0782999494, Najeeb Luwandagga.)\nEnsonga z’Oluguudo luno zaateekebwa mu mbalirira ya 2012/13. Bajeti eno ekyakubaganyizibwako ebirowoozo mu lukiiko lw’eggwanga olukulu, era lugenda kuteekebwa mu nkola mu bwangu.\nEkibuuzo: Gavumenti lwaki ffe ab’e Luweero tetukolerayo kkolero nga lisobola okukozesa abakozi nga 500?\nAbantu b’e Luweero, gavumenti eri mu kaweefube w’okusikiriza, bamusigansimbi bateeke wano amakolero gayambeko mu kwongera ku mutindo gw’ebintu ebirimibwa wano. Era bangi batandise okunoonyereza wa we batandikira. Ab’e Luweero balina ebibala bingi, bamusigansimbi bajja kubitunuulira balabe we batandikira era mubeere n’essuubi gavumenti ensonga yammwe egirowoozaako (0778848557)\nEkibuuzo: Lwaki temutuyamba ku luguudo lw’e Musita Namayingo - Busia? (0773100411.)\nEnsonga y’oluguudo ekwatibwako abeekitongole ky’enguudo mu ggwanga ekya UNRA. Ekirungi abantu b’ekitundu kino ensonga yaabwe bajanjudde mu mawulire nkakasa abeekitongole kino nabo bajja kugiraba, naye ekisinga obukulu tutegedde ekizibu ky’abantu b’ekitundu kino, tugenda kukwataganira wamu n’abakwatibwako tulabe ki gavumenti ky’esobola okubakolera ku nsonga y’oluguudo luno. Ate nsaba abakulembeze mu kitundu kino bakole ekisoboka okuyamba abantu bano ku nsonga y’oluguudo lwabwe.\nEkibuuzo: Waliwo abagamba nti gavumenti, erina akakwate ku kwokya ebintu bya Buganda. Okyogerako ki? (Dinana Muwalu e Luzira.)\nLwaki Gavumenti? Gavumenti tesobola kwenyigira mu kwokya bintu bya Buganda kubanga essa ekitiibwa mu byobuwangwa n’ennono z’abantu. Wadde gavumenti erina obuvunaanyizibwa okukuuma abantu n’ebintu byabwe naye waliwo omubi eyasooba n’agiyitakon’ayokya ebintu bya Buganda. Gavumenti terina kakwate konna ku kwokya bintu bya Buganda.\nOmuliro gusaanyizzaawo amaduuka e Bweyogerere\nOmwana aggyiiridde mu muliro\nAbazigu bawambye owoolubuto ne baleka ng'ennyumba bagikumyeko omuliro


Bukedde Online - Disitulikiti nnya ziggyiddwaako kalantiini w’okutunda ebisolo\nDisitulikiti nnya ziggyiddwaako kalantiini w’okutunda ebisolo\nBino byayogeddwa minisita w’obulimi, obulunzi n’obuvubi, Vincent Balulangaki Ssempijja ng’agamba nti, ebitundu okuli; Maddu ne Kabulassoke mu disitulikiti y’e Gomba, disitulikitu y’e Lyantonde, Lugusuulu mu Ssembabule, ne ggombolola ya Ruyonza disitulikiti y’e Kyegegwa kyokka ng’endala zonna tezikkirizibwa kuggyibwamu bisolo.\n“Abasuubuzi n’abalunzi baddembe okutambuza ebisolo mu bitundu bino kyokka nga balina okugoberera amateeka agalambika entambuza yaabyo mu ggwanga”, Ssempijja bw’agamba.\nYannyonnyodde nti, okusalawo kuno kwatuukiddwaako oluvannyuma lw’okunoonyereza okwakoleddwa ekitongole ekivunaanyizibwa ku bulamu bw’ebisolo okuyita mu kitongole ekikola ku kunoonyereza ku bulwadde mu bisolo ekya National Animal Diseases Diagnostic and Epidemiology Centre e Ntebe ne kizuula nti ebisolo mu bitundu bino tebikyalina bulwadde bwa Kalusu.\nDisituliki 57 zeezibadde zassibwako kalantiini era nga Ssempijja agamba nti, bakyagenda mu maaso n’okwekebejja ebisolo mu disitulikiti 53 ezisigaddeyo okulaba oba nga nazo teziriimu bulwadde buno era n’akubiriza abalimisa mu disitulikiti eziggyiddwako kalantiini okuyamba abalunzi okukwataganya embeera n’okukozesa enkola esobola okutangira obulwadde buno okuddamu okuyingira amalundiro gaabwe.\nSsempijja agamba nti, obulwadde buno bukwata n’abantu nga busaasaanyizibwa okuyita mu mazzi g’ennume, amata, ennyama, obusa n’omusulo n’akubiriza abalunzi okusiba enkomera ku faamu zaabwe okwewala buli kisolo okuyingira mu magana gaabwe n’okwawula bisolo erwadde okuva mu nnamu n’okutegeeza omukugu mu bwangu okwewala obulwadde okusaasaana.\nOkukebera ente endwadde Mu kiseera ky’ekimu abalunzi abeegattira mu kibiina kya Uganda Meat production cooperative Union nga bayambibwako ekitongole kya Zoetis okuyita mu nteekateeka ya African Livestock productivity and Health Advancement bazimbye labalatole bbiri ez’omulembe e Nabitanga mu Nakaseke n’e Butanga mu Ssembabule nga bakolaganira wamu ne Makerere yunivasite okukebera ebisolo ebirwadde.\nDr. Joshua Waiswa pulezidenti w’ekibiina kino gamba nti, abalunzi babadde bafiirizibwa ssente ze bassa mu kujjanjabisa ensolo zaabwe olw’okuba abasawo babadde baziwa obujjanjabi nga basinziira ku bubonero bwe bazirabyeko ate nga waliwo obulwadde obubeera n’obubonero obufaanagana.\nAgamba nti, abalunzi bonna n’abaali bammemba baakuyambibwa nga wano waliso abasawo abatendekeddwa mu kitongole okuyamba abalunzi okuggya omusaayi ku bisolo olwo gutwalibwe mu labalatole okwekebejjebwa okukakasa obulwadde bw’ennyini ng’agamba nti kigenda kutwalanga essaawa mbale okubeera ng’omulunzi amaze okutegeezebwa ekituufu ate ku ssente entono.\nDr. Gabriel Varga akulira ekitongole kya Zoetis mu Afrika agamba nti, kino bakikoze okuyambako abalunzi ababadde bafiirizibwa ssente nga bajjanjabisa ebisolo ne batafunamu n’oluusi n’ebisolo byennyini bituuka okufa.\n“Olw’okuba ebisolo ebisinga okulundibwa mu Afrika naddala Uganda bisalibwa kuliibwa nga nnyama, ssinga bikuumibwa nga biramu bulungi kitegeeza nti n’abantu ababirya baakubeera balamu”, Dr. Varga bw’agamba.\nDr. Sylvia Baluka pulezidenti w’abasawo b’ebisolo mu ggwanga ekya Uganda Veterinary Association alaze obwennyamivu olwa ssente entono ezissibwa mu kitongole kino z’agamba nti kimu ku biremesa abasawo okukola emirimu gyabwe.\nBasabye gavumenti okwongera ssente mu kitongole ky’abasawo b’ebisolo kuba okujjanjaba ebisolo okutuufu kitangira endwadde nnyingi ezandibadde zisiigibwa mu bantu okuva ku ebisolo nga bulusera, akafuba, kkookolo n’endala.


Bukedde Online - Omusumba akkirizza! ‘Temukebera musaayi omwana wange’\nNjuki eyali munnamawulire wa Amin aziikiddwa...\nAb'e Kasensero bakiikidde Gavumenti ensingo...\nRev. Ronald Kalende “yalokose” ku ssaawa esembayo n’agamba: temunzigyako musaayi.\nMinisita Nakiwala ( ku kkono) nga Perusi Nabirye amukwasa omwana gwe baabadde bagenda okukebera omusaayi. Mu katono ye Rev. Kalende\nRev. Ronald Kalende “yalokose” ku ssaawa esembayo n’agamba: temunzigyako musaayi. Omwana wa Perusi omukubi w’ennanga mu kkanisa wange. Nze nnamumuzaalamu era nja kumulabirira.\nEno y’entikko y’okuggyawo obulimba mu nsonga za Perusi Serena Nabirye 23, ezimaze ekiseera nga zigulumbya Namirembe.\nTezaakomye kugumbya baawule babiri- Rev. Kalende ow’e Mwererwe ne Julius Matovu ow’e Jjungo ababadde bagambibwa nti balina akawate ku kufunyisa Perusi olubuto.\nAkagulumbo kaayingiddemu ne Ssaabadinkoni w’e Kazo, Ven. Emmanuel Ssewanyana ne kitaffe mu Katonda Omulabirizi Wilberforce Kityo Luwalira.\nPerusi bwe yazaala omwana nga December 9, 2019 yabulwa gy’alaga okufuna obuyambi. Alumiriza Rev. Kalende okuba taata w’omwana ate Kalende n’akissa ku Rev. Matovu nti y’amanyi eby’omwana.\nEggulo abaawule bombi ne Ven. Ssewanyana baayitiddwa Minisita w’ebyabaana Florence Nakiwala Kiyingi.\nPerusi naye yayitiddwa Minisita n’amulagira ayogere taata w’omwana omutuufu n’alemera ku Kalende kyokka Kalende n’abyegaana.\nKwe kusalawo bagende babakebere omusaayi. Kalende ne Perusi bajjuzza empapula ng’ekiddako kubaggyako musaayi.\nMinisita yayise abaserikale n’abakungu mu ofiisi ye babatwale e Wandegeya mu musaayi.\nWano Ven. Ssewanyana we yasabidde okwogeramu ne Minisita nga bali bokka. Oluvannyuma baayise Kalende n’abeegattako.\nWaayiseewo eddakiika ntono Minisita n’ayita Perusi n’amutegeeza nga Kalende bwe yabadde akkirizza nti ye taata w’omwana. Kyokka Kalende okukkiriza yasoose kwetoloola.\nMinisita: Rev. Kalende, tutuuse ku mutendera ogusembayo okukukebera omusaayi. Okakasa tolina kakwate konna ku Perusi?\nRev. Kalende: Ekituufu Perusi naliko naye. Waliwo eyamuntega. Baamundeetera kiro era okumanya yali mupange yajja ne kondomu.\nMinisita: Ssebo tetumala budde. Baleete empapula ozijjuze bakukebere omusaayi. Kalende: Bwe twegatta ne Perusi nkakaksa nnakozesa kondomu (Kalende wano akkiriza okujjuza empapula).\nMinisita: Eby’omwana obimanyi?\nKalende: Nnyabo Minisita, eby’omwana mbimanyi. Nze kitaawe. Era nzikirizza okutwala obuvunaanyizibwa bwonna ku mwana oyo. Nkakasizza erinnya lya Yisirayiri nnyina lye yamutuuma.\nErinnya ly’ekika nja kusooka kubuuza taata alimpe. Kalende yasitudde omwana we n’amusabira.\nBakkiriziganyizza Rev. Kalende okuwa Perusi 200,000/- buli mwezi okulabirira omwana okutuusa ng’atuuse okusoma, olwo Kalende asasule fiizi. Ssente 200,000/-, Kalende ajja kugattako ez’okujjanjaba omwana ng’alwadde.\nKyokka Perusi yeemulugunyizza nti yasoose kusaba 1,000,000/- kyokka ne bamuwa 200,000/- ezitamala kusasulako nnyumba.\nN’agattako nti ku ludda olulala musanyufu kubanga omwana we afunye ekika. Ekirala amazima gavuddeyo kubanga bangi babadde balowooza nti agenderera kutta mbaga ya Kalende.\nKalende ayanjulwa Lwamukaaga lwa wiiki eno mu maka ga Rev. Daniel Sserumbawo ow’e Kiryagonja agali e Zigoti-Mityana.\nRev. Samuel Muwonge akulira ekitongole ky’okubuuliriza enjiri e Namirembe ne mukazi we be bakalabaalaba b’abagole.\nEmbaga etegekeddwa ku Lwokutaano olujja e Namirembe era baasaba Omulabirizi Luwalira okubagatta. Perusi yali abeera Ntebetebe e Bweyogerere eno Rev. Matovu gye yamuggya n’amuyingiza mu ffamire.\nYabeeranga ne ffamire ya Matovu e Jjungo kyokka n’atwalibwa e Mwererwe ng’eno gye yalabaganira ne Kalende.\nBwe yafuna olubuto, Kalende yalwegaana ensonga n’azissa ku Matovu ekyazuuliddwa nga kikyamu.\nPerusi yeekubira enduulu ewa Ven. Ssewanyana n’oluvannyuma ew’Omulabirizi Luwalira eyabayita ne kisalwawo ekkanisa erabirire Perusi ng’emuwa 500,000/- buli mwezi okutuusa ng’azadde babakebere omusaayi.\nKyokka bwe yazaala, Kalende n’amwesamba ekyamuwalirizza okugenda ku poliisi y’e Kanyanya n’aggulawo omusango. Minisita yabiyingiddemu era ensonga n’azigonjoola.\nREV. KALENDE YALYA ATYA OBWAWULE\nKitaawe Mukrisitaayo e Namasuba. Ye Ssaalongo Albert Muwanga. Kalende yali mu kitongole ky’abavubuka mu kkanisa ya Makerere West mu Kikoni. Siniya yagisoma ne Rev. Grace Kavuma mu Buddo SS.\nKavuma mutabani w’Omulabirizi Michael Lubowa owa Central Buganda. Kavuma bwe yagenda okusoma Obwawule e South Afrika mu ttendekero lya George Whitefield Theological College e Cape Town, South Afrika yazigirira Kalende naye n’asaba okusoma Obwawule. Ettendekero lyakkiriza okusasulira Kalende ekitundu ky’ebisale by’essomero.\nYatuukirira Namirembe era Omulabirizi Luwalira n’amusemba. Bwe yakomawo ng’Omudinkoni n’atumibwa e Mwererwe.\nKino kyaleetawo okwemulugunya ku muvubuka omuto akyali Omudinkoni okutumibwa mu Busumba obunene obutwala ekkanisa 10 nnamba.\nAbeemulugunya nga bagamba nti mu nkola y’e Namirembe omuntu okusoma Obwawule asooka kwekeneenyezebwa n’asembebwa okuva wansi ku kkanisa gy’ava.\nBw’amala okusoma abeera Mudinkoni ng’alabirirwa Omusumba alina obumanyirivu.\nKyokka Kalende teyasomera wano kuyisibwa mu kutendekebwa okuli okutumibwa mu Busumba n’abaako by’ayigirizibwa nga tannayawulwa. Bwe yava e South Afrika yatumibwa butereevu Mwererwe.\nRev. Ronald Kalende “yalokose”\nku ssaawa esembayo n’agamba:\ntemunzigyako musaayi. Omwana\nwa Perusi omukubi w’ennanga mu\nkkanisa wange. Nze nnamumuzaalamu\nera nja kumulabirira.\nEno y’entikko y’okuggyawo obulimba\nmu nsonga za Perusi Serena\nNabirye 23, ezimaze ekiseera nga\nTezaakomye kugumbya baawule\nbabiri- Rev. Kalende ow’e Mwererwe\nne Julius Matovu ow’e Jjungo\nababadde bagambibwa nti balina\nakawate ku kufunyisa Perusi\nAkagulumbo kaayingiddemu ne\nSsaabadinkoni w’e Kazo, Ven. Emmanuel\nSsewanyana ne kitaffe mu\nKatonda Omulabirizi Wilberforce\nPerusi bwe yazaala omwana\nnga December 9, 2019 yabulwa\ngy’alaga okufuna obuyambi. Alumiriza\nRev. Kalende okuba taata\nw’omwana ate Kalende n’akissa\nku Rev. Matovu nti y’amanyi\nEggulo abaawule bombi ne Ven.\nSsewanyana baayitiddwa Minisita\nw’ebyabaana Florence Nakiwala\nKiyingi. Perusi naye yayitiddwa\nMinisita n’amulagira ayogere taata\nw’omwana omutuufu n’alemera\nku Kalende kyokka Kalende\nKwe kusalawo bagende babakebere\nomusaayi. Kalende ne Perusi\nbajjuzza empapula ng’ekiddako\nkubaggyako musaayi. Minisita\nyayise abaserikale n’abakungu mu\nofiisi ye babatwale e Wandegeya\nWano Ven. Ssewanyana we\nyasabidde okwogeramu ne\nMinisita nga bali bokka. Oluvannyuma\nn’abeegattako. Waayiseewo eddakiika\nntono Minisita n’ayita\nPerusi n’amutegeeza nga Kalende\nbwe yabadde akkirizza nti ye taata\nKyokka Kalende okukkiriza\nMinisita: Rev. Kalende, tutuuse\nku mutendera ogusembayo\nokukukebera omusaayi. Okakasa\ntolina kakwate konna ku Perusi?\nRev. Kalende: Ekituufu Perusi\nnaliko naye. Waliwo eyamuntega.\nBaamundeetera kiro era okumanya\nyali mupange yajja ne\nMinisita: Ssebo tetumala budde.\nBaleete empapula ozijjuze bakukebere\nKalende: Bwe twegatta ne Perusi\nnkakaksa nnakozesa kondomu\n(Kalende wano akkiriza okujjuza\nKalende: Nnyabo Minisita,\neby’omwana mbimanyi. Nze\nkitaawe. Era nzikirizza okutwala\nobuvunaanyizibwa bwonna ku\nmwana oyo. Nkakasizza erinnya\nlya Yisirayiri nnyina lye yamutuuma.\nErinnya ly’ekika nja kusooka\nkubuuza taata alimpe.\nKalende yasitudde omwana we\nBakkiriziganyizza Rev. Kalende\nokuwa Perusi 200,000/-\nbuli mwezi okulabirira omwana\nokutuusa ng’atuuse okusoma,\nolwo Kalende asasule fiizi. Ssente\n200,000/-, Kalende ajja kugattako\nKyokka Perusi yeemulugunyizza\nnti yasoose kusaba 1,000,000/-\nkyokka ne bamuwa 200,000/- ezitamala\nN’agattako nti ku ludda olulala\nmusanyufu kubanga omwana we\nafunye ekika. Ekirala amazima gavuddeyo\nkubanga bangi babadde\nbalowooza nti agenderera kutta\nmbaga ya Kalende.\nKalende ayanjulwa Lwamukaaga\nlwa wiiki eno mu maka ga Rev.\nDaniel Sserumbawo ow’e Kiryagonja\nagali e Zigoti-Mityana.\nRev. Samuel Muwonge akulira\nekitongole ky’okubuuliriza enjiri\ne Namirembe ne mukazi we be\nbakalabaalaba b’abagole. Embaga\netegekeddwa ku Lwokutaano\nolujja e Namirembe era baasaba\nOmulabirizi Luwalira okubagatta.\nPerusi yali abeera Ntebetebe\ne Bweyogerere eno Rev. Matovu\ngye yamuggya n’amuyingiza mu\nffamire. Yabeeranga ne ffamire\nya Matovu e Jjungo kyokka\nn’atwalibwa e Mwererwe ng’eno\ngye yalabaganira ne Kalende.\nBwe yafuna olubuto, Kalende\nyalwegaana ensonga n’azissa\nku Matovu ekyazuuliddwa nga\nPerusi yeekubira enduulu ewa\nVen. Ssewanyana n’oluvannyuma\new’Omulabirizi Luwalira eyabayita\nne kisalwawo ekkanisa erabirire\nPerusi ng’emuwa 500,000/- buli\nmwezi okutuusa ng’azadde babakebere\nKyokka bwe yazaala, Kalende\nokugenda ku poliisi y’e Kanyanya\nMinisita yabiyingiddemu era\nREV. KALENDE YALYA ATYA\nKitaawe Mukrisitaayo e\nNamasuba. Ye Ssaalongo\nAlbert Muwanga. Kalende\nyali mu kitongole\nky’abavubuka mu kkanisa\nya Makerere West mu\nSiniya yagisoma ne Rev.\nGrace Kavuma mu Buddo\nSS. Kavuma mutabani\nLubowa owa Central\nKavuma bwe yagenda\ne South Afrika mu\ne Cape Town,\nSouth Afrika yazigirira\nera Omulabirizi Luwalira\nMwererwe. Kino kyaleetawo\nomuto akyali Omudinkoni\nmu Busumba obunene obutwala\nekkanisa 10 nnamba.Abeemulugunya\nnga bagamba nti mu nkola\ny’e Namirembe omuntu okusoma\nObwawule asooka kwekeneenyezebwa\nwansi ku kkanisa gy’ava. Bw’amala\nokusoma abeera Mudinkoni\nng’alabirirwa Omusumba alina\nobumanyirivu. Kyokka Kalende\nteyasomera wano kuyisibwa mu\nkutendekebwa okuli okutumibwa\nmu Busumba n’abaako\nby’ayigirizibwa nga tannayawulwa.\nBwe yava e South Afrika yatumibwa\nRev. Ronald Kalende,\nRev. Samuel Muwonge,\nPerusi Serena Nabirye


Omuwendo gw’abaana abakonziba mu Kalamoja guli waggulu – amata gakulabirira baami – CBS FM\nOmuwendo gw’abaana abakonziba mu Kalamoja guli waggulu – amata gakulabirira baami\nAbaana abakonziba beyongedde mu kitundu kye Karamoja, olw’endya embi wadde ng’amata gyegali mu bungi.\nEkitundu kye Karamoja kimanyiddwa mu kulunda ente kyoka amata agava mu nte zino, abazadde naddala abakyala bagatunda okusobola okulabirira abaami babwe nebaleka abaana nga tebalina kyakulya.\nAbaana ebitundu 18.8% bebasobola okulya emmere ebamala okuzimba emibiri gyabwe, abasigadde tebafuna byamulya bimala ekibaviiriddeko okukonziba, so nga nabamu abazadde babwe babawa mwenge basobole okufuna otulo.\nOkusinziira ku akulira okulakulanya abantu mu kitundu kye Karamoja Maggie Loreni, abazadde mu kitundu kye Karamoja tebamanyi mugaso gwa nyama n’amata mu kuyambako okukuza obulungi abaana, era nga nebyendya y’abaana tebabifaako.\nAkulira eddwaliro lya Moroto Regional Refferal Hospital Dr. Pande Stephen agambye nti ekitundu kye Karamoja kikyalina okusomoozebwa kwe ndwadde eziva ku buligo, olw’abantu okusaasaanya obubi.\nAgambye nti abantu ebitundu 52% bebeyambira buli webasanze.\nAkulira UNICEF mu kitundu kye Karamoja Kwagala Rebecca ekya baana okukonziba akitadde ku buwangwa bwa ba Karamoja obutakubiriza basajja kukola, buli kimu nebakirekera abakyala.\nMu mbeera eno, abakyala olw’okwagala okukolerera abaami babwe, nga babafunira eby’okukya ebirungi n’okubafunira omwenge, kibaviirako okulagajjalira abaana n’obutabawa mmere emala era esaanidde eri emibiri gyabwe.


Bukedde Online - Oweggombolola y'omukulu w'ekibuga ayimiriziddwa\nOweggombolola y'omukulu w'ekibuga ayimiriziddwa\nKabaka asiimye Kasubi afuuke kyalo kya bulambuzi\nMMENGO eyimirizza abadde omwami wa Kabaka ow’eggombolola y’omukulu w’ekibuga e Lubaga, Muky. Edith Nambagire (waggulu) olw’obutatuukiriza bulungi mirimu gye.\nBya ANTHONY SSEMPEREZA ne DICKSON KULUMBA\nEbbaluwa eyayimirizza Muky. Nambagire yateereddwaako omukono gwa minisita avunaanyizibwa ku gavumenti ez’ebitundu era Ssaabawolereza wa gavumenti ya Buganda, David Mpanga nga kkopi eno yaweereddwaako ne Katikkiro Charles Peter Mayiga.\nWabula Nambagire yategeezezza nti yeewuunyizza okuyimirizibwa kubanga emirimu egyamuweebwa Kabaka abadde agikola bulungi era alina obujulizi obulaga nti emirundi mingi alemesezza abantu ababadde bagezaako okukumpanya ettaka lya Kabaka.\nBino byonna biddiridde ebigambibwa nti ettaka lya ggombolola ya Kabaka e Lubaga lyatundibwa mu ngeri etategeerekeka nti era n’ettaka ly’e Kakeeka lyatundibwako ekitundu mu bukyamu.\nMu kiseera kino ettaka lino likolerwako abavubuka abaateekako pulojekiti z’okweggya mu bwavu. Omwogezi wa Buganda Land Board, Abel Ntambi yannyonnyodde nti ettaka ly’e Kakeeka liri wansi wa Buganda Land Board era okusinziira ku ky’amanyi, teritundibwa era bwe wabaawo alina ekiwandiiko kyonna ekiraga nti yagula, yagula mpewo.\nManeja wa Buganda Land Board, Bashir Kizito yagambye nti ettaka lino tewali nteekateeka za kulitunda era singa waliwo omuntu yenna alina ekiwandiiko ekiraga nti yagula, yagula mpewo.\nEttaka ly’e Kakeeka, Kabaka yaliwaayo lizimbibweko ettendekero lya Buganda Royal Business and Technical Education.\nOweggombolola y’omukulu w’ekibuga ayimiriziddwa\nMBARARA: Balongoosaako mu kyenyi, emabega waakyo wajama ekisusse\nIBANDA: Awa ekyokulabirako ky'ekibuga ekiyonjo bwe kirina okuba\nGaruga y'asinga obugagga mu Bugwanjuba?


Bayibuli eyogera ki ku bamalayika?\nBamayika myoyo egilina amagezi, ebilowoozo, n’okusalawo. Kino kituufu eri bamalayika abalungi n’ababi (zi dayimooni). Bamalayika balina amagezi( Matayo 8:29; 2Abakkolinso 11:3; 1 Peteero 1:12), balaga ekisaasaazi (banyiga, basanyuka, banakuwala) (Lukka 2:13; Yakobo 2;19; Okubikkulirwa 12:17) era balina basalawo ( Lukka 8:28-31, 2 Timoseewo 2:26; Yudda 6) Bamalika myoyo (Abaebbulaniya 1:14), era tebalina mibiri gyadala. Newankubadde myoyo, balina enkula.\nKubanga batondebwa, amagezi gabwe galina ekkomo. Kino kitegeeza nti tebamanyi buli kintu nga Katonda. (Matayo 24:36). Wabula, balabibwa nga balina amagezi agasinga ag’abantu, ekiva ku nsonga satu. Okusooka, bamalika batondebwa ng’ebitonde ebili ebikulu okusinga omuntu. N’olwekyo, bilina amagezi agasinga ag’abantu. Eky’okubiri, bamalayika basoma ekigambo kya Katonda okusinga omuntu era bafuna amagezi okuva mu kyo (Yakobo 2:19; Okubikkulilwa 12:12) Eky’okusatu, bamalayika bafna amagezi okuyita mu kwetegereza ebikolwa by’abantu. Okwawukana ku bantu, bamalayika tebalina kwetegereza byayita oba byafaayo, kubanga babiyitamu. N’olwekyo, bamanyi engeri abalala gyebasalawo era byebakola mu mbeera ez’enjawulo era basobola okutebeereza n’obukugu obwawagulu engeri gyetunasalawo oba byetunakola mu zezimu.\nNewankubadde nga bamalayika balika okusalawo, ng’ebitonde ebirala, bali wansi w’okwagala kwa Katonda. Bamalayika abalungi basindikibwa okuyamba abakkiriza (Abaebbulaniya 1:14). Wamanga byebimu ku Bayibuli by’egamba bamalayika byebakola:\nBatendereza Katonda (Zabbuli 148: 1-2; Isaaya 6:3). Basinza Katonda (Abaebbulaniya 1:6; Okubikkulirwa 5:8-13). Basanyukira ebyo Katonda byakola (Yobbu 38: 6-7). Bawereza Katonda (Zabbuli 103:20; Okubikkulirwa 22:9). Balabika mu maaso ga Katonda (Yobu 1:6; 2:1). Bikozesebwa bya musango gwa Katonda (Okubikulirwa 7:1; 8:2). Baleeta okuddamu kwa Katonda abantu bwebasaba (Ebikolwa 12:5-10). Bayamba okuwangula emyoyo eri Kristu. (Ebikolwa 8:26; 10:3). Balaba entabula, enkola, n’okuboonaboona kw’Abakristaayo (1 Abakkolinso 4:9; 11:10; Abaefeeso 3;10; 1 Peteero 1:12). Bazaamu amanyi mu biseera ebyakataabaga (Ebikolwa 27:23-24). Bafa ku batukirivu mu kaseera ak’okufa (Lukka 16:22).\nBamalayika banjawulo nnyo ku bantu. Abantu tebafuuka bamalayika bwebafa. Bamalayika nabo tebafuuka era tebaaliko bantu. Katonda yatonda Bamalayika nga bweyatonda abantu. Bayibuli telina wegamba nti bamalayika batondebwa mu kifaananyi era mu mbeera za Katonda nga abantu. (Oluberyeberye 1:26). Bamalayika myoyo, egisobola okufuna emibiri mu biseera ebimu. Abantu abantu abalina emibiri, wabula abalina omwoyo. Ekisinga obukulu kyetusobola okuyiga ku bamalayika abatukuvu, kwekugondera ebiragiro bya Katonda okwekika ekyawagulu.


Bobi Wine alemeseddwa okuyingira mu Amerika – Radio Simba – Ennene\nPulezidenti wa National Unity Platform – NUP Hon. Kyagulanyi Ssentamu Robert Bobi Wine; “Mikwano gyange abawano nabali ebweru w’eggwanga, Olunaku lweggulo nalinye ennyonyi nga ngenda mu America nga mpitira e Qatar okubeera ku mikolo egyenjawulo egyategekeddwa okuli Uganda Action Day ne Convention, byonna nga byakubeerawo wiikendi eno. Bwenatuuse e Doha mu Qatar, nebakizuula nti nabaddeko e South Africa mu bbanga eritaweza wiiki bbiri emabega.\nWakyaliwo obukwakulizo ku byentambula obwekuusa ku COVID-19 ne munsi endala ku bantu nga bagaanibwa okuyingira mu Amerika okutuusa nga enaku 14 ziyiseewo. Ekyenaku kino tetwakitegeererawo n’abakola ku Kisaawe Entebe babadde tebakimanyi kutuwabula.\nNabwekityo nasazeewo okusazaamu olugendo lwange okugenda mu Amerika nenkomawo e Yuganda enkya yaleero. Emikolo gyakugenda mu maaso wadde nga siriiyo kuba abakulembeze abalala aba NUP nga MP Zaake Francis Butebi, Hon. Kayemba Solo ne Chairman Nyanzi gyebali.\nAbakulembeze ba NUP abalala nabo bali mu lugendo okubegattako. Nange ngenda kubeera nammwe nga tuyita ku mutimbagano n’abakulembeze abalala abatasobola kujja.\nMbetondera olwabyonna wabula mu wiiki eziddako njakuba nzijja tusisinkane.”\nKatikkiro alambudde Amasiro g’e Kasubi


Tugenda kuyingiza buli ayagala okwegatta ku DP, Mao - Watchdog Uganda\nOMUKULEMBEZE we kibiina kye by’obufuzi ki Democratic Party Norbert Mao alangiridde nga obukulembeze bwe kibiina kino bwe butagenda kusibira muntu yenna ayagala okukyeagattako wabweru, nagamba nti buli ayagala okubegattako bagenda kumuyingiza mu kibiina kubanga beetaga bantu.\n“Tugenda kuvuba buli muntu ayagala okwegatta ku kibiina kya DP kubanga twetaaga abantu abalina embavu okuvuganya ku bifo ebyenjawulo, era abantu Yosefu Mayanja amanyiddwanga Chameleon tumaze okumukkiriza okwegatta ku Dp” Mao bwe yagambye.\nOkwogera bino yabadde mu lukungaana lwa mawulire olwa buli wiiki mwe yasinzidde nategeeza nti amaze n’okwogerako ne bazadde ba Joseph Mayanja era ne bamutegeeza nti basanyufu omwana waabwe okukomawo eka mu kibiina kye bakkiririzaamu nga famire.\nYanyonyodde nti Mayanja bagenda kumuyingiza mu butongole ku mukolo ogugenda okubaawo leero ku Sharing Hall e Nsabya era nga wano we bagenda okusinziira okulumba eggwanga lyonna nga baaniriza abantu abaagala okwegatta ku kibiina era babayingize.\n“Tugenda kubakubamu tooci buli alina obusobozi okuvuganya tujja kumukwasa bendera ye kibiina avuganye awatali buzibu bwanna, abantu bangi babadde batya okudda mu kibiina songa baffe ddala naye kati tubayita bajje eno ye wammwe” Mao bwe yayongeddeko.


abajulizi mu gwa kitatta tebalabiseeko - Radio Simba, The Best Luganda Station in the World !\nabajulizi mu gwa kitatta tebalabiseeko\nAbajulizi ku ludda lweyali omuyima wa Boda Boda 2010 Abdullah Kitatta tebalabiseeko olunaku lw’eggulo mu kkooti y’amaggye. Ababadde basuubirwa kuliko Private Kenneth Okello nga ono yavunaanyizibwa ku kifo awaterekebwa emmundu ku Poliisi ya Old Kampala, Sgt. Allan Matsiko nga ono yali mukuumi wa Kitatta owokubiri era nga ye nnanyini kifo kya Vine Tea Hotel kitatta gyebamukwatira nga 22 – February – 2018.\nMunnamateeka we Shaban Sanywa yategeezezza kkooti nti ssamanizi ezaali ziyita bano okulabikako mu kkooti zaweebwayo ku kitebe kya Poliisi e Naguru ate endala nezitwalibwa ku Vine Teal Hotel wabula abantu bano nebagaana okulabikako.\nOludda oluwaabi bwerutyo lwasabye Ssentebe wa Kkooti y’amaggye Lt. Gen. Andrew Gutti nti Kitatta azibweyo mu kkomera ly’abantu babulijjo e Kigo agibwe mu ly’amaggye e Makindye.\nWabula Lt. Gen. Gutti yalagidde Kitatta atwalibwe mu Kkomera e Luzira kuba lyo liri kumpi okusinga ku Kigo nti era n’ensonga z’ebyokwerinda zaatereezebwa so nga n’omusango gunatera okusalibwa. Okuwulira omusango kwayongezeddwayo okutuusa nga 8-April-2019.\nPrevious ‘bobi wine muyaga oguyita’ – opondo\nNext ‘nrm etya bobi wine’ – asuman basaalirwa\nBetty Kamya azzizzaayo omuliro eri Nambooze ku kugaziya ekibuga


Bukedde Online - â€˜Amazzi tukozesa ga bidibaâ€™\nâ€˜Amazzi tukozesa ga bidibaâ€™\nObuggya obususse bujja kubagobako abasajja\nBamenye ennyumba yâ€™abagoba ku ttaka\nBagamba nti tebakyalina we baggya mazzi mayonjo ngâ€™oluzzi lwe baalina ekitongole ekyâ€™obwannannyini ekya Kyetume Community Based Health Care (KCBHC) kyaluziba nga kati amazzi kigasindika gye bagakungaanyiza ne bagabaguza kyokka nti tebalina ssente.\nMargaret Nalunkuuma yategeezezza nti ka\nMargaret Nalunkuuma yategeezezza nti kati amazzi bagakima mu bidiba ebiri mu bibira kyokka ngâ€™ente mwe zinyweera ate ge banywa nâ€™okukozesa mu byâ€™awaka ebirala. Bagamba nti bayinza okulumbibwa ebirwadde omuli kkolera, ekiddukano ekyâ€™omusaayi nâ€™ebirala.\nNalunkuuma yagambye nti baabasombesa omusenyu, amayinja ne babaggyako 3,000/- buli omu kyokka nga kati oluzzi lwazibwa ngâ€™oluliwo amazzi makyafu.\nAkola ngâ€™omukubiriza wâ€™abantu ku kakiiko kâ€™ekyalo, James Kiyimba yagambye nti mu biseera bino abatuuze bagenda mu byalo ebibaliraanye okufuna ku mazzi amayonjo ate nga wala.\nYagambye nti abatuuze abamu baalumbibwa ekiddukano nga kiteeberezebwa nti kyandiba nga kyava ku bukyafu bwâ€™amazzi.\nSsentebe wâ€™ekyalo, Juliet Talidda yategeezezza nti abatuuze baamuleetera okwemulugunya kwabwe nâ€™ayogerako nâ€™abekitongole kino era nâ€™awandiikira abâ€™omuluka nâ€™Abeggombolola ku nsonga eno.\nAkulira pulojekiti yâ€™amazzi mu kitongole kya KCBHC,Â Ronald Ssekamanya yagambye nti ensonga eno bagikolako kyokka nâ€™alumiriza ssentebe wâ€™omuluka, Samuel MusisiÂ okukozesa ekifo kye okulemesa enkulaakulana eno olwâ€™okuba baamuwummuza ku lukiiko lwâ€™ekyalo olwali luddukanya amazzi olwâ€™emivuyo egyali gikolebwa.\nTwaddaabirizanga taapu zino emirundi egisoba mu esatu ngâ€™abatuuze bazoonoona naffe kwe kulinda tumale okutuuka ku nzikiriziganya nabo,â€ Ssekama-nya bwe yannyonnyodde.\nYategeezezza nti mu kiseera kino batambuza amazzi okugatuusa ku batuuze nga babaguza ekidomola ku 75/- kyokka nga mu nteekateeka eno, abakadde, abalwadde nâ€™abalina obulemu ku mibiri babawa ebidomola byâ€™amazzi 2 ebyâ€™obwereere buli lunaku.\nYayongeddeko nti abatuuze abamu basiba ente ku luzzi ne zonoona ebintu bye bakola ngâ€™abamu gye bee-yamba nti kyandiba nga na-kyo kibaleetera endwadde.\nAte ye akulira entambula yâ€™emirimu mu kitongole kino, Reuben Mubiru yagambye nti bannabyabufuzi abamu ku kyalo babalwanyisa nga bwe bakola ebintu ebiyamba abatuuze ngâ€™ate bbo babayitamu nga babalagira batusimbire amakuuli.\nYategeezezza nti boogereganya nâ€™abatuuze okulaba nga batuuka ku kukkaanya. Yagambye nti baliko pulojekiti zâ€™amazzi bbiri ze baatandika omuli eyâ€™e Kyetume nâ€™e Bukasa kyokka nga zonna ziremesebwa bannabyabufuzi bano.\nWabula ye Musisi yategeezezza nti wadde baamuggya ku kakiiko kâ€™amazzi, talina ntegeka yonna eremesa bikolebwa.\nBesigye akubirizza ab'oku Kaleerwe okugogola emyala\nMulonde Makumbi - Ssebaana\nMutyaba: Adduse ku TP Mazembe ali mu Kampala alya bulamu


Bukedde Online - Abaana b'omugenze Paul Kafeero beetemyemu lwa nnyumba\nFAMIRE y’omugenzi Paul Kafeero, eyali omuyimbi wa Kadongokamu, efunye obutakaanya ne beekutulamu ebiwayi bibiri ng’olumu lulumiriza olulala nga bwe lwagala okutunda amaka agali e Lweza ku lw’e Ntebe.\nKigambibwa nti waliwo abamu ku baana abawagira okutunda amaka ago bafunemu ssente eziyinza okubayambako nga balumiriza nti tewali kye bagifunamu oluvannyuma lwa bannaabwe abalenzi abakulu okuli Schwarz Kafeero ne Simon Kafeero okwekomya ssente zonna ezigivaamu kyokka ne beerabira banaabwe abato abakyasoma.\nMuto wa Kafeero, Joseph Mugerwa yategeezezza nti okufuna amawulire g’okwagala okutunda amaka gano, kyaddirira mwannyina Sarah Nantongo eyakubira omusika Martin Kafeero essimu ng’amuyita mu lukiiko.\n“Olw’okuba omusika ono ali mu S.2 akyali muto, bwe yatutegeeza nti yali ayitiddwa mu lukiiko, twafunamu okwekengera ne nsalawo okugenda mu ofiisi ekola ku nsonga z’abafu ne nkizuula nti waliwo abaali bagenze okufuna olukusa okutunda amaka gano ne babasindika mu famire bakole olukiiko,” Mugerwa bwe yategezezza.\nMugerwa yalumirizza mwannyina Nantongo, omu ku bannamwandu ba Kafeero gw’amanyiiko erya Namata ne Kinobe Mandeevu eyali mukwano gwa Kafeero nti be baali bagenze mu ofiisi eyo okulaba engeri gye bayinza okutundamu amaka ago bo be batakkiriziganya nakyo kubanga baagala okugaddaabiriza gaveemu ssente ezinaayamba bamulekwa.\nWabula Mandeevu bwe yatuukiriddwa ku nsonga eno, yategeezezza bwati;\n“Abantu abo baliko ekikyamu kuba abaana n’abakyala babadde batera okujja ewange nga bansaba obuyambi ate nga kinkakatako okubayamba kuba ba mukwano gwange. Naye nga bw’omanyi ebya ssente olumu tezibaawo. Lumu nnababuuza lwaki tebakozesa ku bintu kitaabwe bye yaleka okubayambako omuli n’amaka g’e Lweza ne bantegeeza nti abalenzi ababiri baagyefunza.\nWaliwo abamu ku baana abatali basanyufu olw’obutafuna mu nnyumba eyo abantegeeza nga bwe baali baagala okugitunda ne mbagamba nti ekyo sikituufu era kwe kubawa amagezi bagendeko mu ofiisi ekola ku nsonga z’abafu bayambibwe.\nKino nnakikola nga mmanyi nti ofiisi ejja kutuuza enkiiko za famire balabe nga ssente eziva mu nnyumba eyo teziriibwa baana babiri bokka wabula bonna bagabane.\nNneewunnyiza okuwulira nti ate baagala kunzibiikirizza bintu bya mukwano gwange”.\nAte mwannyina wa Kafeero, SARAH NANTONGO eyayogeddwaako okuba mu lukwe luno agamba: Ebyo byabulimba era sisobola kusanyukira muntu ayinza kwagala kutunda bintu bya Kafeero kuba nkimanyi nti birina kuyamba bamulekwa’.\nOmu ku baana ba Kafeero abakulu Liz Nagawa agamba nti Mugerwa ne banne bagezaako kusiiga Mandeevu ne ssengaabwe Nantongo enziro kuba tebabaagaliza ate balaba nga be babayamba.\nNagawa yalangidde Mugerwa okukozesebwa abantu abaagala okubba ebintu kitaawe bye yaleka era nti olukwe yalutandika ne jjajaawe Nahhanga akyali mulamu.\n“Oyo Mugerwa eyeeyita taata nze simwetaaga era mu bataata simubala wabula akozesebwa bukozesebwa kubba mmaali ya kitaffe. Mugerwa ne Boogere kitaffe gwe yakuza be bamu ku bali mu lukwe luno.\nAmaka kitaffe ge yaleka e Lweza tegalina kye gatuyamba kuba bannyinaffe Schwarz ne Simon balinga abagamba nti baagalekera bo bokka kyokka waliwo abaana abato bangi abeetaaga obuyambi.”\nWabula Schwarz Kafeero omu ku boogerwako okwekomya ssente eziva mu nnyumba ya kitaabwe e Lweza ye yategeezezza nti mukakafu tewali ayinza kutunda nnyumba eyo kuba y’agivunaanyizibwako.\nEmyaka 10 bukya Kafeero afa: Abaana balwanira nju


Baibuli y'Oluganda - ENDAGAANO ENKADDE - 2 Bassekabaka 9\n2 Bassekabaka - Essuula 9\nAwo Erisa nnabbi n'ayita omu ku baana ba bannabbi n'amugamba nti Weesibe ekimyu otwale eccupa eno ey'amafuta mu mukono gwo ogende e Lamosugireydi.\n2 Kale bw'olituukayo onoonyezanga eyo Yeeku mutabani wa Yekosafaati mutabani wa Nimusi, oyingire omugolokose ave mu baganda be, omuyingize mu kisenge eky'omunda.\n3 Olyoke oddire eccupa ey'amafuta ogafuke ku mutwe gwe oyogere nti Bw'atyo bw'ayogera Mukama nti Nkufuseeko amafuta okuba kabaka wa Isiraeri. Olyoke oggulewo oluggi odduke so tolwanga.\n4 Awo omulenzi, omulenzi nnabbi, n'agenda e Lamosugireyaadi.\n5 Awo bwe yatuuka n'asanga abaami ab'omu ggye nga batudde; n'ayogera nti Ndiko kye ntumiddwa gy'oli, ggwe omwami. Yeeku n'ayogera nti Eri ani ku ffe fenna? N'ayogera nti Eri ggwe, omwami.\n6 N'agolokoka n'ayingira mu nnyumba; n'afuka amafuta ku mutwe gwe n'amugamba nti Bw'atyo bw'ayogera Mukama Katonda wa Isiraeri nti Nkufuseeko amafuta okuba kabaka w'abantu ba Mukama, owa Isiraeri.\n7 Era olikuba ennyumba ya Akabu mukama wo mpalane eggwanga ly'omusaayi gw'abaddu bange bannabbi, n'omusaayi gw'abaddu bonna aba Mukama eri omukono gwa Yezeberi.\n8 Kubanga ennyumba yonna eya Akabu erizikirira: era ndimalawo eri Akabu buli mwana wa bulenzi n'oyo asibiddwa n'oyo atasibiddwa mu Isiraeri:\n9 Era ndifuula ennyumba ya Akabu okuba ng'ennyumba ya Yerobowmu mutabani wa Nebati era ng'ennyumba ya Baasa mutabani wa Akiya.\n10 N'embwa ziririira Yezeberi mu musiri ogw'e Yezuleeri, so tewaliba wa kumuziika. N'aggulawo oluggi n'adduka.\n11 Awo Yeeku n'afuluma n'ajja eri abaddu ba mukama we: ne waba amugamba nti Mirembe? kiki ekireese gy'oli olusajja luno olulalu? N'abagamba nti Omusajja mumumanyi n'ebigambo bye bwe bibadde.\n12 Ne boogera nti olimba; tubuulire nno. N'ayogera nti Bw'ati bw'ati bw'aŋŋambye nti Bw'atyo bw'ayogera Mukama nti Nkufuseeko amafuta okuba kabaka wa Isiraeri.\n13 Awo ne banguwa ne baddira buli muntu ekyambalo kye ne bakyaliira wansi we waggulu ku madaala, ne bafuuwa ekkondeere nga boogera nti Yeeku ye kabaka.\n14 Awo Yeeku mutabani wa Yekosafaati mutabani wa Nimusi ne yeekobaana Yolaamu. (Era Yolaamu yali ng'akuuma Lamosugireyaadi) ye ne Isiraeri yenna, olwa Kazayeeri kabaka w'e Busuuli:\n15 naye kabaka Yolaamu yali akomyewo okuwonera e Yezuleeri ebiwundu Abasuuli bye baamufumita bwe yalwana ne Kazayeeri kabaka w'e Busuuli.) Awo Yeeku n'ayogera nti Oba nga bwe mwagala bwe mutyo, kale waleme okubaawo anaawona n'ava mu kibuga okugenda okukibuulira mu Yezuleeri.\n16 Awo Yeeku n'atambulira mu ggaali n'agenda e Yezuleeri; kubanga Yolaamu yali agalamidde eyo. Era Akaziya kabaka wa Yuda yali aserengese okulambula Yolaamu.\n17 Awo omukuumi yali ayimiridde ku kigo mu Yezuleeri, n'alengera ekibiina kya Yeeku ng'ajja n'ayogera nti Ndabye ekibiina. Yolaamu n'ayogera nti Ddira eyeebagala embalaasi otume okubasisinkana, ayogere nti Mirembe?\n18 Awo omu n'agenda nga yeebagadde embalaasi okumusisinkana n'ayogera nti Bw'atyo bw'ayogera kabaka nti Mirembe? Yeeku n'ayogera nti Emirembe ogifaako ki? kyuka odde ennyuma wange. Omukuumi n'abuulira ng'ayogera nti Omubaka atuuse gye bali, naye tadda.\n19 Awo n'atuma ow'okubiri nga yeebagadde embalaasi, n'atuuka gye baali n'ayogera nti Bw'atyo bw'ayogera kabaka nti Mirembe? Yeeku n'addamu nti Emirembe ogifaako ki? kyuka odde ennyuma wange.\n20 Omukuumi n'abuulira ng'ayogera nti Atuuse gye bali, so tadda: era entambula eriŋŋanga entambula ya Yeeku mutabani wa Nimusi; kubanga atambula ng'awulukuka.\n21 Yolaamu n'ayogera nti Muteeketeeke. Ne bateekateeka eggaali lye. Yolaamu kabaka wa Isiraeri ne Akaziya kabaka wa Yuda ne bafuluma, buli muntu mu ggaali lye, ne bafuluma okusisinkana Yeeku, ne bamusanga mu musiri gwa Nabosi Omuyezuleeri.\n22 Awo olwatuuka Yolaamu bwe yalaba Yeeku n'ayogera nti Mirembe, Yeeku? N'addamu nti Mirembe ki, obwenzi bwa nnyoko Yezeberi n'obulogo bwe nga bukyali bungi obwenkanidde awo?\n23 Yolaamu n'akyusa emikono gye n'adduka n'agamba Akaziya nti O! Akaziya, waliwo olukwe.\n24 Awo Yeeku n'anaanuula omutego gwe n'amaanyi ge gonna n'alasa Yolaamu wakati w'emikono gye, akasaale ne kayitamu ne kagguka awali omutima, n'agwira mu ggaali lye.\n25 Awo Yeeku n'agamba Bidukali omwami we nti Musitule omusuule mu musiri ogw'ekyalo kya Nabosi Omuyezuleeri: kubanga jjukira, nze naawe bwe twebagala, fembi nga tugoberera Akabu kitaawe, Mukama n'amuteekako omugugu guno; nti\n26 Mazima nalabye jjo omusaayi gwa Nabosi n'omusaayi gw'abaana be, bw'ayogera Mukama; era ndikusasulira mu musiri guno, bw'ayogera Mukama. Kale nno musitule omusuule mu musiri ng'ekigambo bwe kyali ekya Mukama.\n27 Naye Akaziya kabaka wa Yuda bwe yalaba kino, n'addukira mu kkubo ery'omu nnyumba ey'olusuku. Yeeku n'amugoberera n'ayogera nti Mumuttire mu ggaali naye: ne bamuttira awalinnyirwa okugenda e Guli ekiriraanye Ibuleamu. N'addukira e Megiddo n'afiira eyo.\n28 Abaddu be ne bamusitulira mu ggaali ne bamutwala e Yerusaalemi, ne bamuziikira mu ntaana ye wamu ne bajjajja be mu kibuga kya Dawudi.\n29 Awo mu mwaka ogw'ekkumi n'ogumu ogwa Yolaamu mutabani wa Akabu Akaziya n'atanula okufuga Yuda.\n30 Awo Yeeku bwe yatuuka e Yezuleeri, Yezeberi n'akiwulira, n'aziga amaaso ge n'ayonja omutwe gwe n'alingiza mu ddirisa.\n31 Awo Yeeku bwe yali ng'ayingira mu mulyango, n'ayogera nti Mirembe, ggwe Zimuli, omussi wa mukama wo?\n32 N'ayimusa amaaso ge eri eddirisa n’ayogera nti Ani ali ku lwange, ani? Abalaawe babiri oba basatu ne balingiza gy'ali.\n33 N'ayogera nti Mumusuule wansi. Awo ne bamusuula wansi: omusaayi gwe ne gumansukirako ku kisenge ne ku mbalaasi, n'amulinyirira n'ebigere.\n34 Awo bwe yayingira n'alya n'anywa; n'ayogera nti Mulabirire nno omukazi ono eyakolimirwa mumuziike: kubanga mwana wa kabaka.\n35 Ne bagenda okumuziika: naye ne batasangawo ku ye wabula ekiwanga n'ebigere n'ebibatu by'emikono gye.\n36 Kyebaava bakomawo ne bamubuulira. Naye n'ayogera nti Kino kye kigambo kya Mukama kye yayogerera mu muddu we Eriya Omutisubi ng'ayogera nti Embwa ziririira omubiri gwa Yezeberi mu musiri ogw'e Yezuleeri:\n37 n'omulambo gwa Yezeberi guliba ng'obusa ku ttale mu musiri ogw'e Yezuleeri, n'okwogera ne batayogera nti Ono ye Yezeberi.


Bukedde Online - Abasuubuzi mu katale ka Ssaza bakaaba lwa baamaduuka kubamalako mirimu\nAbasuubuzi mu katale ka Ssaza bakaaba lwa baamaduuka kubamalako mirimu\nMukole ebibiina mu nkola y'obwegassi mwekulaakulanye...\nAbakyala muyiiyize awaka mwebeezeewo\nAbaamaduuka okutunda ebyamaguzi ebyandibadde bitundibwa mu katale kimazeeko abaakatale ka Ssaza e Masaka emirimu kuba bakasitoma bagula mu maduuka, bo ne basigala nga bakaaba obwavu.\nSsentebe Olivia Kabuye ng'ayogera mu lukiiko.\nAbasuubuzi abakolera mu katale ka Ssaza mu ggombolola ya Katwe - Butego mu munisipali y’e Masaka beemulugunyizza ku basuubuzi bannaabwe abakolera mu maduuka okuliraana akatale kano okutunda ebintu nabo bye batunda nga bakasitoma abandibaguzeeko ate bagula ku baamaduuka ekivaako ebyamaguzi byabwe okuvunda ne bakomekkereza nga bafiiriddwa.\nBano nga bakulembeddwamu ssentebe w'akatale kano, Olivia Kabuye bagamba nti ebyamaguzi babisuubula buwanana kyokka bakomekkereza nga tebaganyuddwaamu olw'abasuubuzi b’amaduuka okuba nga nabo batunda ebyamaguzi bye bimu.\nBano baagasseeko nti, bangi ku bo ssente ezisuubula ebyamaguzi bino bazeewola mu bbanka kyokka gye biggweera nga bbanka etutte ebintu byabwe olw’okulemererwa okusasula amabanja.\nBagamba nti, embeera kati ebayinze nga tebakyafuna ssente kuyimirizaawo maka gaabwe ko n'okuweerera abaana baabwe.\nEmbeera eno bagitadde ku bakulembeze b'ekibuga Masaka abalemereddwa okubaako kye bakola okulaba nga nabo baganyulwa mu mulimu gwabwe.\nWano we basinzidde ne basaba abakulembeze b'ekibuga okukoma ku basuubuzi b’amaduuka nabo basobole okufuna ekigulira magala eddiba.\nEbimu ku byamaguzi bye batunda mwe muli amatooke, ennyaanya, emboga, obutungulu n'ebirala kyokka nga n'abaamaduuka abaliraanye akatale kano nabo bye batunda kw’ossa ebirala omuli sukaali, sabbuuni n'ebirala.\nKyokka abaamaduuka bategeezezza nti, ensonga ebakozesa kino kwe kuba nti basasula omusolo mungi kw’ossa layisinsi ekintu ekitali ku bakolera mu katale.\nBagamba nti, nabo babeera bagezaako okulaba nga bayiiya okusobola okufuna ssente z'okusasula omusolo guno ne balandiroodi.\nMeeya wa Masaka, Godfrey Kayemba Afaayo agamba nti abasuubuzi abakolera mu butale tebasasula musolo wadde ebifo mwe bakakkalabiza emirimu gyabwe ekitali ku baamaduuka.\nAgamba nti, wadde nga guno guli bwegutyo wabula n'abaamaduuka kino bakikola mu bukyamu.\nKayemba ategeezezza nga kanso bwe yabaga amateeka agafuga abasuubuzi mu kibuga kino wabula bangi ku bo amateeka tebagagoberera.\nAnnyonnyodde nga bwe bali mu nteekateeka z'okuyamba abasuubuzi bonna okulaba nga beenyumiriza mu mirimu gye bakola awatali kunyigirizibwa.\nAbasuubuzi bakaaba lwa butafuna bakasitoma\nSulaina Nagginda : Embeera etunyigiriza nnyo kubanga tetukyafuna bakasitoma eno mu katale, bonna ebintu babigula eri ku baamaduuka.\nRitah Nabwanika: Ebintu nga bwe tubisuubula bwe bivunda kubanga bakasitoma eno mu katale tebakyajja bagula ku balala.\nAhmed Kabubi: Abamu ku ffe ssente ze tusuubulamu ebintu tuzeewola mu bbanka kyokka tukomekkereza tetulina kye tutunze ate nga tulina okusasula amabanja.\nAnnet Nansamba: Abakulembeze baffe tebatuyambye ku nsonga eno kyokka nga tumaze akaseera nga tubategeeza batuyambe naffe tuganyulwe mu mulimu gwe tukola.


NG’OGGYEEKO okwewaana bw’alina ekitone, omuyimbi Desire Luzinda agambye nti Mukama yamuweesa ebiri kuba alimu ne magineeti esika abasajja buli omu n’amuyaayaanira okumukwatako.\nDesire olwayingeddewo, abasajja okwabadde n’abo abazze n’abaagalwa baabwe ne batandika okumweyunira, abamu nga bamusaba kumugwako mu kifuba, abalala kumubuuzaako, okumukwatako ku mubiri oba okwekubya naye ebifaananyi.\nEmbeera eno yatabudde Roger Mugisha, eyabadde omu ku ba MC nga y’omu ku baasoose okumugwa mu kifuba, okubuuza ku muzindaalo nti, “Tulina abakazi bangi mu kizimbe naye lwaki abasajja mwenna muyiikira Desire.\nKiki ky’alina ky’asinza abalala?” Desire yakutte akazindaalo n’amuddamu nti “Oba omanyi bya kitone byokka, nnina ne magineeti esika abasajja,” olwo enduulu n’evuga.\nBano baabadde ku kabaga akaategekeddwa Kennedy Zziwa amanyiddwa olw’okuyooyoota basereebu mu Kampala bwe yabadde aggulawo mu butongole ekifo kye ‘Hairby Zziwa’ e Kamwokya ku Kisementi ku Lwokutaano ekiro kwe yabagabulidde.\nDesire bwe yasoomoozezza abakazi abaabaddewo oba waliwo omusinga ekitone ne wavaayo amugamba nti naye ekitone akyewulira.


Abayizi 5 bafiiridde mu muliro e Masaka\nSipiika Nelson Kawalya akuutidde baminisita ba Buganda abaal... 5 hours agoAbali mu ntobazzi be balabe baffe 7 hours agoEjjoogo: Kitende S.S emezze Zana mu fayinolo ya Copa Cocacol... 7 hours agoKamuswaga ajaguza emyaka 9 ng’alamula 7 hours agoKamuswaga ajaguza emyaka 9 ng’alamula 7 hours agoBasabye Minisita agobe Loodi Meeya 7 hours agoGavumenti yeeyamye okukolagana ne Katikkiro Mayiga 7 hours ago'Mukyala wange emiggo gy’ankuba gingobye awaka' 7 hours agoNnamukadde aleppuka na gwa kutigaatiga bwana buto 7 hours agoOmusuubuzi afeze owa ‘Mobile Money’ 1 day ago\nAbayizi 5 bafiiridde mu muliro e MasakaNnyendo, Masaka | Jun 27, 2012\nEkisulo ekyakutte omuliro. Ekif: Ali Mambule\nABAANA 5 bafiiridde mu muliro ogukutte ekisulo kya Leos Junior Academy mu Nyendo Masaka ku nkya ya leero.\nAbafiiridde mu muliro bonna bayizi m,u ssomero lino kyokka emirambo kyenkana gifuuse bisirinza nga kizibu okwawula ani ye ani era gitwaliddwa mu ggwanika ly'eddwaaliro ly'e Masaka.\nAkulira poliisi mu bukiika ddyo Simon Peter Wafana ategeezeeza Bukedde nti abayizi abafiiridde mu muliro babadde tebannategeerekeka mannya kyokka poliisi ekyagenda mu maaso n'okukola okunoonyereza kiki ekyavuddeko omuliro guno.\nGuno mulundi gwa kubiri ng'essomero lye limu likwata omuliro mu bbanga lya emyaka ebiri.\nAbamu ku batuuze abadduukiridde bategeezezza poliisi nti abakozi ku ssomero baagezezzaako okuzikiriza omuliro kyokka ne gumalemerera.


Bukedde Online - Ssentebe bamukunyizza ku by’ettaka\nSsentebe bamukunyizza ku by’ettaka\nGiigino emisolo emipya mu bajeti ejja\nUganda egenda kutegeka olukuhhaana ku bukulembeze...\nSSENTEBE w’ekyalo agambibwa okukuma omuliro mu batuuze bookere Abalabirizi ku ttaka e Mukono eggulo yagasimbaganye n’akakiiko akabuuliriza ku mivuyo gy’ettaka. Baamulagidde annyonnyole ekimuwaga okutuuka ku kwagala okutuusa obulabe ku bannannyini ttaka kw’alina ekibanja. Mose Male Byekwaso gaamwesibidde mu kakiiko nga munnamateeka John Bosco Suuza mutadde ku nninga annyonnyole oludda kw’agwa ku ttaka erikaayanirwa aba famire ya Ham Mukasa n’ekkanisa ya Uganda okutudde yunivasite ya Uganda Christian University (UCU).\nMale yayanukudde nti omwana bw’abeera awaka n’alaba taata ne maama nga bayomba tayinza kussaayo kikye kubanga tayinza kumanya ani anaawangula ku bonna.\nSuuza yawadde Male ekyapa n’amulagira okusoma ebigambo ebiriko kwe kutegeeza nti yabadde asobola kusomako kigambo ‘Uganda ne Land’ Baabimusomedde oluvannyuma Suuza n’amubuuza nti nga bw’amaze okulaba ekyapa yabadde wa ddembe okunnyonnyola ani gw’alaba nga taata oba maama ku UCU ne famire ya Ham Mukasa.\nYayanukudde nti bulijjo baabuzaabuzibwa nga tebamanyi ani nnannyini omutuufu kyokka engeri gye yategedde nti UCU erina ekyapa, talina buzibu kukolagana nabo kubanga ye wa kibanja.\nGye buvuddeko, Omumyuka wa Cansala wa UCU, Rev. Dr. John Ssennyonyi bwe yabadde mu maaso g’Omulamuzi Catherine Bamugemereire akulira akakiiko, yategeezezza nti Male ne Robert Waswa atwala ebyokwerinda ku kyalo be baakulemberamu okukuma omuliro mu bantu okukola obulabe ku bakozi ba UCU n’ekkanisa buli lwe bagezaako okubeerako kye bakolera ku ttaka lino. Ettaka erigulumbya ekkanisa n’abantu liri ku bulooka 99 poloti 22.\nLiweza mayiro emu ne yiika mwenda (yiika 649.2). Kuno kwe kutudde UCU era ekyapa kiri mu mannya ga kkampuni ya UCU Holdings. Omulamuzi yamubuuzizza annyonnyole enkolagana ye ne Minisita Ronald Kibuule kubanga baamwogera nti gw’akolagana naye okutiisa ab’ekkanisa.\nMale yayanukudde nti amanyi kimu nti Kibuule alina poloti gye yafuna ku ba famire y’omukadde Nakandi eyali omulwadde ne bakkaanya amusasulire ebisale by’eddwaaliro bamuwe poloti era kuno kwe yazimba ennyumba. Akakiiko kaatadde Male ku nninga annyonnyole lwaki buli ab’ekkanisa lwe babadde bagezaako okuteesa n’abantu ng’abakumamu omuliro beegugunge.\nOmulamuzi yayongedde okumutegeeza nti okusinziira ku kunoonyereza akakiiko kwe kakoze bakimanyi nti Male effujjo alikola ali ne Robert Waswa atwala ebyokwerinda ku kyalo. Yamutegeezezza nti baakizudde nga waliwo abantu Male b’akumamu omuliro bawawaabire ekkanisa era amagezi gabaweebwa munnamateeka Peter Mulira kubanga bwe yabadde mu kakiiko nga tekannaba kuwummula kugenda mu Paasika yazze n’awa obujulizi ng’alaga nti ye muzzukulu wa Ham Mukasa.\nMale yeegaanyi okukolagana ne Mulira. Yeeyamye nti engeri gy’ategedde nti UCU erina ekyapa talina buzibu kutuula nabo asobole okutereeza ebikwata ku kibanja kye kubanga alinako poloti mukaaga ze yagula ku famire y’omugenzi Jingo\nSSENTEBE w’ekyalo agambibwa okukuma omuliro mu batuuze bookere Abalabirizi ku ttaka e Mukono eggulo yagasimbaganye n’akakiiko akabuuliriza ku mivuyo gy’ettaka. Baamulagidde annyonnyole ekimuwaga okutuuka ku kwagala okutuusa obulabe ku bannannyini ttaka kw’alina ekibanja. Mose Male Byekwaso gaamwesibidde mu kakiiko nga munnamateeka John Bosco Suuza mutadde ku nninga annyonnyole oludda kw’agwa ku ttaka erikaayanirwa aba famire ya Ham Mukasa n’ekkanisa ya Uganda okutudde yunivasite ya Uganda Christian University (UCU). Male yayanukudde nti omwana bw’abeera awaka n’alaba taata ne maama nga bayomba tayinza kussaayo kikye kubanga tayinza kumanya ani anaawangula ku bonna. Suuza yawadde Male ekyapa n’amulagira okusoma ebigambo ebiriko kwe kutegeeza nti yabadde asobola kusomako kigambo ‘Uganda ne Land’ Baabimusomedde oluvannyuma Suuza n’amubuuza nti nga bw’amaze okulaba ekyapa yabadde wa ddembe okunnyonnyola ani gw’alaba nga taata oba maama ku UCU ne famire ya Ham Mukasa. Yayanukudde nti bulijjo baabuzaabuzibwa nga tebamanyi ani nnannyini omutuufu kyokka engeri gye yategedde nti UCU erina ekyapa, talina buzibu kukolagana nabo kubanga ye wa kibanja. Gye buvuddeko, Omumyuka wa Cansala wa UCU, Rev. Dr. John Ssennyonyi bwe yabadde mu maaso g’Omulamuzi Catherine Bamugemereire akulira akakiiko, yategeezezza nti Male ne Robert Waswa atwala ebyokwerinda ku kyalo be baakulemberamu okukuma omuliro mu bantu okukola obulabe ku bakozi ba UCU n’ekkanisa buli lwe bagezaako okubeerako kye bakolera ku ttaka lino. Ettaka erigulumbya ekkanisa n’abantu liri ku bulooka 99 poloti 22. Liweza mayiro emu ne yiika mwenda (yiika 649.2). Kuno kwe kutudde UCU era ekyapa kiri mu mannya ga kkampuni ya UCU Holdings. Omulamuzi yamubuuzizza annyonnyole enkolagana ye ne Minisita Ronald Kibuule kubanga baamwogera nti gw’akolagana naye okutiisa ab’ekkanisa. Male yayanukudde nti amanyi kimu nti Kibuule alina poloti gye yafuna ku ba famire y’omukadde Nakandi eyali omulwadde ne bakkaanya amusasulire ebisale by’eddwaaliro bamuwe poloti era kuno kwe yazimba ennyumba. Akakiiko kaatadde Male ku nninga annyonnyole lwaki buli ab’ekkanisa lwe babadde bagezaako okuteesa n’abantu ng’abakumamu omuliro beegugunge. Omulamuzi yayongedde okumutegeeza nti okusinziira ku kunoonyereza akakiiko kwe kakoze bakimanyi nti Male effujjo alikola ali ne Robert Waswa atwala ebyokwerinda ku kyalo. Yamutegeezezza nti baakizudde nga waliwo abantu Male b’akumamu omuliro bawawaabire ekkanisa era amagezi gabaweebwa munnamateeka Peter Mulira kubanga bwe yabadde mu kakiiko nga tekannaba kuwummula kugenda mu Paasika yazze n’awa obujulizi ng’alaga nti ye muzzukulu wa Ham Mukasa. Male yeegaanyi okukolagana ne Mulira. Yeeyamye nti engeri gy’ategedde nti UCU erina ekyapa talina buzibu kutuula nabo asobole okutereeza ebikwata ku kibanja kye kubanga alinako poloti mukaaga ze yagula ku famire y’omugenzi Jingo\nDr. John Ssennyonyi,


Bukedde Online - Pulezidenti ayimirizza omusolo gw'amayumba\nBawangudde mu mpaka z'okufumba eza Bukedde TV\nPULEZIDENTI Museveni ayimirizza omusolo gw'amayumba ogumaze ebbanga nga gwogeza abantu naddala bannannyini mayumba ebisongovu. Ekiragiro ekiwera omusolo guno yakiyisizza mu bbaluwa gye yawandiikidde minisita wa gavumenti ez'ebitundu, Tom Butime ng'amulagira okuguyimiriza.\nEbbaluwa yagiwandiise nga November 28, 2019. Mu bbaluwa, Pulezidenti yategeezezza nti azze afuna amawulire nti disitulikiti zibadde zisolooza omusolo gw'ebizimbe bino mu bubuga obutali bumu gwa bitundu 8 ku buli 100 n'agamba nti kino kirina okukoma mbagirawo kuba abantu abalina ebizimbe ebipangisibwa bakyali batono ddala era basaana okuweebwa omukisa okulekebwa bakulaakulanye bizinensi zaabwe awatali kutaataganyizibwa.\nYagambye nti balina okulinda waakiri ekitundu ekyo ne kikulaakulana okutuuka ku mutindo gwa Town Council oba Munisipaali olwo eby'omusolo guno biryoke birowoozebweko.\nYawabudde nti ensimbi entono eziriwo kazikozesebwe ku bintu ebikwata ku bantu obutereevu omuli enguudo, amasannyalaze, amasomero n'amalwaliro. Yalabudde ababadde basolooza omusolo guno okukikomya mbagirawo okwewala okukaluubiriza Bannayuganda abali mu lutalo lw'okweggya mu bwavu ate okubazza mu misolo egitaliimu.\nEbbaluwa yagiweerezzaako omumyuka wa Pulezidenti, Sipiika wa Palamenti, Ssaabaminisita, baminisita, ababaka ba palamenti ne bassentebe ba disitulikiti. Ekiragiro kya Pulezidenti okuyimiriza omusolo we kijjidde ng'abantu bangi beemulugunya ku musolo guno olw'obutagutegeera n'okubanyigiriza.\nAbaasembyeyo baabadde batuuze ba mu muluka gw'e Kansanga mu Munisipaali y'e Makindye wano mu Kampala.\nBaavudde mu mbeera ne batabukira bakkansala baabwe ababakiikirira mu KCCA okwabadde Stephen Mugagga owa Kansanga B ne Diriisa Tebandeke owa Kansanga A nga balumiriza okwetumiikiriza okuyisa ennongoosereza mu tteeka erikwata ku musolo gw'amayumba nga tebabeebuuzizzaako.\nBaabadde mu musomo ogwakoleddwa ekitongole kya KCCA okubasomesa ku musolo gw'aymaumba gwe baludde nga beemulugunyaako nti gubanyigiriza.\nAbatuuze bagamba nti KCCA yabagerekera omusolo menene ogw'ebitundu 6 ku buli 100 nga bagamba abakulembeze baabwe be baasindika mu KCCA baali bateekwa okusooka okuddayo okubeebuuzaako\nBukenya bamusindise e Luzira lwa ssente ezaali eza CHOGM\nPalamenti eragidde poliisi enoonyereze ku Motorcare


Bukedde Online - Alumiriza aba Bodaboda 2010 okutta mutabani we\nEngeri Moze Radio gye yafuddemu\nOmusajja Kakodyo yeesowoddeyo n'agamba ye...\nOMUKAZI avuddeyo n’alumiriza aba Bodaboda 2010 abakulirwa Abdallah Kitatta okumuttira omwana we ow’emyaka 17.\nTeddy Tusiime ow’e Makerere - Kikoni y’omu ku bantu abali mu kucacanca oluvannyuma lw’amagye okukwata abakulembeze ba Bodaboda 2010 abali mu kuttunka n’emisango egyenjawulo okuli n’obutemu.\nYategeezezza nti nga December 23, 2017 yafuna ekyekango Kyatalyerabira era bwannyonnyola bwati;\n‘Mutabani wange Joseph Bateganya 17, mukwano gwe yamukima awaka n’amusaba amuvugeko ku pikipiki amutuuse ku Ambiance e Bukesa.\nKyokka baba bagenda ne bagwa mu kikwekweto ekyali kikolebwa aba Bodaboda 2010. Baamubuuza kaadi yaabwe nga tagirina n’abannyonnyola nti tavuga bodaboda, wabula yali atutteko mukwano gwe.\nEkikwekweto kyali kikolebwa Atanansi Kafeero, Lubowa, Kasimu Masembe ne Muhamad Male.\nNategeezebwa nti Male gwe baakazaako erya Saanya ye yakubira ddala mutabani wange akatayimbwa ku mutwe n’akalirawo oluvannyuma lw’okulemera pikipiki gye baali bamuggyako.\nMunne gwe yali aweese bwe yalaba ng’embeera ekaaye ng’alaba batandise okukuba munne n’abuuka ku pikipiki n’adduka nga taabisobole.\nNagenda ku poliisi ya Old Kampala ne nzigulawo omusango ku fayiro nnamba CRB 221/2017, era wadde twawaayo amannya g’abantu abagambibwa okutta omwana wange, kyokka tewali yakwatibwa.\nNeetawudde emirundi okutuusa poliisi bwe yantegeeza nti bajja kunkubira essimu, gye sifunanga n’okutuusa kati.\nNina enyiike ku mutima kuba simanyi oba ndifuna obwenkanya ku ngeri omwana wange gye yattibwamu.\nOkumanya ng’abasajja baali bajoozi baawandiika akapapula akaliko ebigambo nti ‘Aba 2010 ffe tumusse eyeeyita omusajja atutambaale’ ne bakasonseka mu nsawo y’empale ye.\nBATTA MUKULU WANGE\nManisoor Katende, omutunzi wa sipeeya wa mmotoka mu Kampala naye alumiriza aba Bodaboda 2010 okumuttira mukulu we Frank Ssengabi.\nYagambye nti Ssengabi yali muguzi wa byuma bikadde mu katale k’ewa Kisekka era nga Muhamad Male (Saanya) y’omu ku baali baamuguza ebyuma.\nAba Bodaboda 2010 baayita Ssengabi nti baliko emmotoka gye batunda, kyokka bwe yatuuka ne bakimussaako nti yali ayagala kugibba.\nEmmotoka eno kigambibwa nti, Male yasooka kugikanisa wa Ssengabi naye n’atamusasula ssente za bukozi.\nBwe waayitawo ekiseera baamukubira essimu nga bamubanja ssente, naye n’ategeeza nti emmotoka yali agitunda era ng’anoonya muguzi asobole okufunako ssente ezibasasula.\nKatende yagambye nti bwe baafuna omuguzi baamutwala ewa Male eyabagamba okumusisinkana ku Pope Paul mu Ndeeba.\nBwe baamusisinkana bakkaanya ku bbeeyi, era ne babakulembera okubatwala ewaali emmotoka ku ofiisi za Bodaboda 2010 e Bukesa.\nKirowoozebwa nti guno gwali mupango gwa kukakasa nti abaguzi balina ssente.\nOmugenzi yabategeeza nga tannafa nti yalabira awo ekibinja ky’abavubuka nga babazinze nga batandika okubakuba.\nMu kiseera ekyo Male ye yali aduumira nga bw’agamba nti babakubire ddala kuba babadde bagezaako okubba emmotoka ye.\nAbaaduukirize baagenda okujja nga basigaddeko kikuba mukono era Ssengabi yafiira mu ddwaaliro e Lubaga gye baamuddusa.\nKatende yayongeddeko nti poliisi yabawa amagezi okuggulawo omusango ku poliisi y’e Nakulabye naye bwe baatuukayo baabagamba nti we baakubira abantu poliisi ya Muzaana y’etwalawo era gye balina okuloopa.\nKu poliisi ya Muzaana baabategeeza nti Bodaboda 2010 tebagisobola era ne babawa amagezi okugenda ku poliisi ya Old Kampala. Omusango gwaggulwawo ku fayiro nnamba, CRB 161/2016.\nBATTE AGAMBA NTI BAALI BAMANYI BAMUSSE\nSam Batte y’omu ku bakaawonawo abaasimattuka ekibinja kya Bodaboda 2010 oluvannyuma lw’okukubwa ne bamubikkako olugoye nga bamanyi bamusse.\nBatte agamba nti ekibinja ky’abasajja abaali baduumirwa Joel Kibirige nga kuliko n’omulala Huzairu Kiwalabye, Kasim Lubowa, n’abalala baankuba ne baleka nga bamanyi nfudde era bansanga ne bodaboda yange naye saddamu kugiraba.\nBatte ayongerako nti baamusanga Busega nga July 23, 2016 yamala emyezi etaano ku kitanda naye yagenda okuvaayo ng’obukadde 19 buweddewo era ssente zino ezaamujjanjaba zasondebwanga bakibiina kya Century bodaboda.\nYagambye nti okuva lwe yasiibulwa omusawo yamulagira okumira eddagala buli lunaku era ng’aligula 100,000/-, buli lunaku kyokka singa abuukamu olunaku nga talimize ajja kufuna ekirwadde ky’okugwa ensimbu.\nTalina kuba mu kasana wadde awali ebintu ebirekaana n’omusawo yamugaana okuliraana ebintu ebikankana kuba bisobola okumuviirako okucankalana omutwe. Eriiso lye erya kkono lyafa oluvannyuma lwa Kiwalabye okulifumitamu ekyuma emisuwa ne gikutuka.


Eddagala abakazi lye 'bajjanjabisa' abasajja ne batalabankana\nGODFREY Ssemakula ow’e Bweyogerere, abamulaba bagamba nti mukazi we yamuloga n’amulekamu kasala kkubo. Tebalimulaba nga yeegombye ku bijuujulu ebimuyitako nga bitiribiza obubina era oluva ku mulimu adda butereevu mu maka ge.\nGODFREY Ssemakula ow’e Bweyogerere, abamulaba bagamba nti mukazi we yamuloga n’amulekamu kasala kkubo.\nTebalimulaba nga yeegombye ku bijuujulu ebimuyitako nga bitiribiza obubina era oluva ku mulimu adda butereevu mu maka ge.\nEmboozi ya mukyala we temuva ku mumwa ng’amuwaana mu kino ne mu kiri, olwo mikwano gye ne gyekuba obwama nga gimugeya nga musajjawattu lye baamuliisa bwe lyali ekka!\nSsemakula tali yekka. Emirundi mingi abantu bwe balaba omusajja anyweredde ku mukazi we mu bulungi ne mu bubi, banguwa okubityebeka nti omukazi alina omuganga gwe yagendako n’amuwa eddagala.\nMargaret Ssempala omutuuze w’e Kalambi abuulirira abakyala abafumbo era nga musomesa mu Kisaakaate kya Nnaabagereka agamba nti waliwo ebintu abasajja bye banoonya mu bakazi, era bw’abimukolera tayinza kuwankawanka.\nNambejja ng’amwa omwami we ekyenyi. Gwe owuwo wakoma ddi okumuwembejja?\nEra ne bw’aba muvubuka nga tannasalawo mukazi gw’awasa, bw’afuna omuwala abimukolera kizibu okumuleka.\n1 Okumutegeera. Kino kye kirina okusookera ddala mu mukwano. Bw’omanya omusajja ky’ayagala ne ky’atayagala otandika okukola ebimusanyusa era ennyombo tezijja kubeera mu maka gammwe.\n2 Okumulaga laavu. Buli musajja ayagala okumwagala n’okumuwembejja. Omusajja bw’omulaga nti omwagala mu bubi ne mu bulungi ne bw’agenda ebbali afuna enjawulo wakati wo n’abakyala abalala era ekiseera kituuka n’akomawo.\n3 Okumweguya. Abasajja baatondebwa nga bali waggulu w’abakyala era baagala okubalaga nti omweguya. Buli lw’omulaga nti tomufaako era tomweguya atandika obutakussaako mutima.\n4 Okusonyiwa. Omukyala olina okusonyiwa amangu omwagalwa wo bw’aba akusobezza era kino kimukuuma nga buli kiseera akulowoozaako, ne bw’aba alina ekikyamu kye yandyagadde okukola bw’ajjukira nti wamusonyiwa ogwasooka akyesonyiwa.\n5 Obwerufu. Omukyala bw’aba omwerufu mu maaso ga bba, obufumbo bwe tebusobola kufa. Omukyala talina kukweka bba by’akola. Kino kikuuma essanyu mu bufumbo.\n6 Obukozi. Buli musajja yandyagadde okuba n’omukyala alina ky’akola. Omukazi atetenkanya kizibu okudiba mu maaso ga bba. Omukyala bw’aba akola asabola okuyamba ku bba naddala ng’abuliddwa ssente.\n7 Obutajjukiza musajja byayita. Okujjukiza omusajja ebyayita kyonoona amaka. Waliwo abakyala abayomba n’abaami baabwe n’amulangira ebyayita nga bwe baabasanga nga tebalina ke balina. Waliwo ababajuliza n’abasajja be baasooka okuganza nga bwe babasinga okutegeera. Bino byonna binyiiza omusajja n’agenda.\n8 Okumufaako ennyo. Abasajja balinga baana bato. Olina okumufaako mu ngeri ey’enjawulo. Okugeza bw’akomawo okuva ku mulimu mukuliseeyo, mutikkule, omuwe n’ekyokunywa oba ekyokulya. Ate ku makya, mutegekere ekyenkya ekinaamukkusa aleme kugwirana ku mulimu gy’akola. Omukazi kitwale nti buvunaanyizibwa bwo okumuyonja omuli okumusala enjala, okumusalira n’ebirala.\n9 Okwefaako nga ggwe omuntu. Omukyala omufumbo takaddiwa wabula ye yeekaddiya okusinziira ku ngeri gy’aba yeeyisaamu. Olina okwefaako olabike bulungi mu maaso g’omwami wo.\n10 Okwewala okuyomba. Omumwa mubi nnyo gugoba abasajja mu maka era okuyomba kubasindiikiriza n’okufunayo abakyala ebbali. Abakyala kino abakimanyi beewala okuyomba okusobola okukuuma amaka gaabwe nga mulimu essanyu.\n11 Okumuwa ekitiibwa. Buli musajja ayagala okumuwa ekitiibwa kuba kimwongera amaanyi bw’amanya nti tomuyisaamu maaso. Ekitiibwa kimuwa essanyu era kyongera okumuwuliza nti wa muwendo mu maaso go.\n12 Okumukolerayo eky’enjawulo. Abakyala bayiiyiza abaami baabwe ebibasanyusa, okugeza okumugulirayo akalabo k’atasuubira ng’essaati, empale, pafyumu, engatto oba ekirala kyonna. Ebintu bino bisanyusa abasajja era ne bwabeera akuli wala abeera akulowoozaako.\n13 Okuteeseganya n’omwami wo bye bimu ku bikuuma essanyu mu bufumbo. Mulina okuba nga mukkiriziganya era kino kikuumira omusajja mu ssanyu buli lw’aleeta ekirowooza ne mukkiriziganya bulungi.\n14 Obugumiikiriza. Okugumiikiriza omwami mu nnaku nga ssente zimuweddeko ne mu bulwadde lye limu ku ‘ddogo’ abakyala lye bakola okusanyusa abaami baabwe.\n15 Okusaba n’okukulembeza Katonda. Omukyala bw’aba mukkiriza bw’asanga obuzibu mu maka ge yeekwasa Katonda. Kino kimuyamba okukkakkana n’atataamuuka. Kino kikuuma amaka gaabwe nga gatebenkedde.\nRev. Emmanuel Lutaayo omusumba w’Obusumba bw’e Bbira agamba abasajja baagala okubategeera, okubawa ekitiibwa, okubagumiikiriza mu mbeera zonna ze babaamu.\nOkugeza bw’aba atamiira, anywa sigala akaluubirizibwa okunaaba oba omuze omulala gwonna aba ayagala munne amugumiikirize okutuusa bw’anaakyusa, okusinga okumuvuma buli lukedde.\nEkirala baagala okubayonja, tebaagala mukazi yeetaba mu byabulogo n’okufuuwa emmindi n’okubeerawo buli w’aba akwagalidde.\nOkwagala abeewaabwe nsonga nkulu ddala n’okubawa ekitiibwa. Noolwekyo, bwoba oli mu maka nga tegatebenkedde bulungi, sooka ogezeeko ensonga ezo osanga mwe muli ekikolo n’eddagala ebinaavumula obufumbo bwo.


Rema Namakula - Wikipedia\nRema Namakula amanyikiddwa nga Rema muyimbi omukyala munnayuganda.\n1 Ebyafaayo n’okusoma kwe\n2 Olugendo lwe mu by'okuyimba\n4 Ezimu ku nnyimba zeyaakafulumya\n5 Awaadi mu kuyimba\n7 Emiyungo emirala\nEbyafaayo n’okusoma kweEdit\nRema yazaalibwa omugenzi Hamida Nabbosa n’omugenzi Mukiibi Ssemakula mu Lubaga Hospital, nga 24 April 1991. Ye muggalanda mu famire ye. Yasomera ku Kitante Primary School mu masomo ge ag’eddaala erisooka. Yasomera ku st. Balikuddembe Senior Secondary School mu madaala ga ‘O’ ne ‘A’. Oluvannyumma,yeeyunga ku Kyambogo University.\nOlugendo lwe mu by'okuyimbaEdit\nYatandika okuyimba karaoke mu luwummula lwa ssiniya ey'omukaaga. Oluvannyuma, yatandika okukola nga kiyambi w'omuyimbi omulala omukyala omunayuganda Halima Namakula, eyafuuka mentor we mu maaso eyo.Yeeyongerayo n'ebyokuyimba nga akola nga kiyambi mu kuddamu ennyimba nga ayambako omuyimbi omulala munnayuganda Bebe Cool mu Gagamel, Bebe Cool's recording group. Mu 2013, Bebe Cool ,yali alaba tterefayina n’alengera Rema nga ayogera ku kutongoza alubaamu ye eya ssekinnoomu,ekintu Bebecool kye yali tamanyiiko n'olwensonga eyo yamugoba olwo Rema ne yeetongola ng’omuyimbi eyeemaliridde.Yafulumya "Oli Wange" olwawandiikibwa Nince Henry mu 2013 nga luno lwamwatiikiriza nnyo mu nsiike y'ebyokuyimba mu Uganda.\nMu 2016, Rema Namakula yalondebwa okukiikirira Uganda mu Coke Studio Africa Sizoni eyookuna.Abayimbi bannayuganda abalala abaalondebwa mwe mwali Lydia Jazmine, Eddy Kenzo ssaako Radio ne Weasel. Abeetabi abalala mu kuyitibwa kuno mwalimu 2Baba (2Face Idibia) okuva e Nigeria ne Trey Songz okuva mu United States.\nRema Namakula yagwa mu mukwano n'omuyimbiEddy Kenzo ng'ekiseera kiyiseewo.Rema Namakula yazaala omwana omuwala ku Paragon Hospital,mu kibuga Kampala ekirinaanye Bugoloobi. Kenzo (amannya amatuufu Edrisa Musuuza)alina kati omwana omulala(Maya Musuuza) gwe yazaala mu mukazi we eyasooka yakkiriza nti ye yali kitaawe w'omwana era n'amutuuma Aamaal Musuuza. .\nEzimu ku nnyimba zeyaakafulumyaEdit\n(1) Oli Wange (2) Katonotono (3) Lean On Me (4) Lowooza Kunze (5) Deep in Love (6) Muchuuzi (7) Atuuse (8) Kukaliba (9) Fire Tonight (10) Ceaze and Sekkle ne (11) Banyabo.\nAwaadi mu kuyimbaEdit\nHiPipo Music Awards 2013: ze yawangula\nOmuyimbi wa HiPipo Charts akyasinze\nOmuyimbi eyasinga okuleeta omuliro mu kuyimba\nOmuyimbi omukazi akyasinze\nOluyimba lwa R&B olukyasinze, "Oli Wange"\nAwaadi za HiPipo 2014: ze yawangula\nOmuyimbi omukyala ow'omwaka akyasinze\nOmuyimbi omukyala owa (Dancehall)akyasinze\nOluyimba lw'omukyala olwa RnB olukyasinze – Kukaliba\n↑ 8.0 8.1 8.2 8.3 Empty citation (help)\nObutambi bwa Rema Namakula obw'ebifaananyi ku Youtube.come\nBino bigyidwa ku "https://lg.wikipedia.org/w/index.php?title=Rema_Namakula&oldid=24238"\nLast edited on 9 Gwakubiri 2019, at 13:08\nLuno olupapula lwasemba okukyusibwamu ku 13:08, 9 Gwakubiri 2019.


Bukedde Online - Ettoffaali likoze makula meereere\nEttoffaali likoze makula meereere\nSsaka: Olusozi lw'Abengabi Kabaka gy'aggya amaanyi n'amannya ge agasinga\nEkirayiro Kabaka Mutebi kw'alamulira Obuganda\nENSIMBI ezisoba mu buwumbi 10 ze zaakakuηηaanyizibwa mu nkola y’okusonda ssente okukola emirimu gy’enkulaakulana mu Bwakabaka emanyiddwa nga Ettoffaali.\nKatikkiro Charles Peter Mayiga agamba nti ekigambo ttoffaali yakifuna ng’akiggya ku Katikkiro wa Buganda eyawummula, Ying. JB Walusimbi ng’ono bwe yali amukwasa ofi isi y’Obwakatikkiro bwa Buganda nga May 13, 2013 yagamba nti, “Buli Katikkiro alina ettoffaali ly’ateeka ku Buganda ate ekiseera kye bwe kituuka okuwummula, n’omulala n’akola bwatyo.”\nEkigambo kino kyakulaakulanyizibwa ne muvaamu enkola y’okukunga abantu okukwatira awamu nga basonda ensimbi ez’okukola emirimu mu Bwakabaka. Omukolo ogwasooka gwali Mityana- Ssingo ne basonda ssente ezisoba mu bukadde 80 nga September 20, 2013.\nOkuva olwo, Mayiga n’olukiiko lwa Buganda Twezimbe batalaaze Uganda n’ebweru okutikkula ettoffaali, Obwakabaka budde ku ntikko.\nKatikkiro yagambye nti “Okuzimbibwa kwa bbugwe w’amasiro g’e Kasubi, okuyooyoota enju z’Abazaana mu masiro ate n’okuteekamu amasannyalaze g’enjuba byonna bivudde mu ttoffaali.”\nEbirala kuliko okumalirizibwa kw’ekizimbe Masengere ekyali kimaze emyaka 40 nga kiyimiridde ne kikwasibwa Kabaka ku mazaalibwa ge nga April 13, 2015.\nObumu bweyongedde era Mayiga agattako nti okutandikibwa kwa ttivvi y’Obwakabaka ky’ekimu ku bibala by’ettoffaali.\nDr. Masagazi Masaazi ng’ono yaliko Minisita w’Ebyenjigiriza e Mmengo era nga kati y’akulira eggunjiro ly’Obusomesa mu yunivaasite e Makerere, yagambye nti “Katikkiro Mayiga ‘attoffaaliwazza’ Obuganda ne Uganda nga kati mu buli nsonga abantu bakwatira wamu era tumwebaza.”\nAte munnamateeka Peter Mulira yagasseeko nti ettofaali y’emu ku ngeri y’okukulaakulanya Obuganda kuba n’edda, ebizimbe okuli embuga z’amasaza, amagombolola n’ebirala byazimbibwa gavumenti ya Kabaka ku nsimbi zaayo.\nAte ye Noah Kiyimba, Minisita w’amawulire era omwogezi w’Obwakabaka, agamba nti Ettoffaali liva mu nkola ya Bulungibwansi kuba n’ennyanja ya Kabaka yasimibwa mu kukwatira wamu ssaako bbugwe ku Lubiri lw’e Mmengo eyakolebwa ebika.\nNga Mayiga tannaleeta ttoffaali, Walusimbi yattukiza ‘Ggwangamujje’ ku lw’amasiro, agaali gakutte omuliro mu 2010.\nMu mbeera eyo abantu ba Kabaka e Boston mu Amerika beekolamu ekibiina ‘Ggwangamujje’ ne bagulira Obwakabaka am\nBryan White akubye mulirwana we amasasi n'addusibwa mu ddwaaliro ng'ataawa: Bamuggalidde


Katonda okumanya era okwawula abo abanalokoka n’abanazikirira kitegeeza kki? Ensomesa eyo Bayibuli ekiwagira?\nAbaruumi 8:29 esomesa nti “ Kubanga bwe yamanya edda, era yabaawula dda okufaananyizibwa n'engeri y'Omwana we, abeerenga omubereberye mu b'oluganda abangi: era be yayawula edda, abo era yabayita: era be yayita, yabawa abo era obutuukirivu: era be yawa obutuukirivu, yabawa abo era ekitiibwa.” Abaefeeso 1:5 ne 11 egamba “bwe yatwawula edda okumufuukira abaana ku bwa Yesu Kristo, nga bwe yasiima olw'okwagala kwe,..mu oyo naffe mwe twafuukira obusika bwe twayawulibwa edda mu kumalirira kw'oyo akoza byonna nga bw'ayagala mu kuteesa kwe;” Abantu bangi balwanyisa ensomesa on esomesa nti Katonda yamanya era yayawula abo banalokola. Wabula, ensomesa eno ewagirwa Bayibuli. Ekikuli kwekutegeera ensomesa eno kyetegeeza, okusinziira ku Bayibuli.\nEkigambo ekivuunulwa “Predestined”(Soma Pulidesitinidi) mu byawandiikibwa wagulu kiva mu kigambo ey’okyoluyonaani proorizo (soma Pulolizo) ekitegeeza “okutegeka ng’ebintu byona tebinabaawo”, “okwaawula,” Okusalawo ku kintu ng’ebintu byonna tebinabaawo.”.Kiki Katonda kyeyateekateeka ng’ebntu byona tebinaba? Okusinziira ku Abaruumi 8:29-30, Katonda yateekateeka nti abantu abamu balifaanana omwana we, baliyitibwa, baliweebwa obutuukirivu, era baliweebwa ekitiibwa. Ekikulu kiri nti, Katonda yamanya era yagera nti abantu abamu balirokolebwa. Ebyawandiikibwa bingi biyita abakkiriza mu Kristu okuba abalonde ( Matayo 24:22, 31, Makko 13:20, 27, Abaruumi 8:33, 9:11, 11: 5-7, 28; Abaefeeso 1:11; Abakkolisaayi 3:12; 1 Abasessaloniika 1:4; 1 Timoseewo 5:21, 2 Timoseewo 2:10, Tito 1:1; 1 Petero 1:1-2, 2:9; 2 Petero 1:10). Katonda okumanya era okwawuula abao abanalokolebwa kiwagirwa Bayibuli era nsomesa egamba nti Katonda alina eddembe wamu n’obuyinza okulongako abantu abantu okulokolebwa.\nEnsnga esinga okuwakannyizibwa ku nsomesa eno egamba nti Katonda taba mwenkanya. Lwaki Katonda alonda abantu bamu nabamu? Ekikulu ekisinga kiri nti tewali agwanira kulokolebwa. Fenna twayonoona era (Abaruumi 3:23), era tusaanira kibonerezo kya lubereera (Abaruumi 6:23). Olw’ensonga eyo, Katonda abeera bwenkanya atuukiridde okutuleka fenna okugenda mu geyeena emirembe gyonna. Wabula Katonda alondako abamu kuffe okuloolebwa. Abeera mwenkanya eri abo batalonze kubanga aba abawadde ekyo ekibagwaana. Katonda okusalawo okuba owekisa si butaba mwenkanya eri abalala abatolendeddwa. Tewali agwaana kintu kyonna okuva eri Katonda. Eky’okulabirako kyandibwadde kyamusajja akwaasa abantu bataano sente mu kibiina ekyabantu 20. Ekumin’abataano abatafunye sente basobola okugamba nti omusajja oyo sii mwenkanya era basobola okunyiiga? Osanga. Balina edembe okunyiiga? Nedda tebalina. Lwaki? Kubanga amusajja awadde abantu abo sente kubo tewali amubanja. Asazeewo kuba wakisa eri abamu.\nBwaba nga Katonda alonda abo abanalokolebwa, ekintu ekyo ate tekijjawo ddembe lyaffe okulonda era okukkiriza mu Kristu? Bayibuli egambad nti tulina edembe okulonda—Abo bonna abakkiriza Yesu Kristu balilokolebwa (Yokaana 3:16; Abaruumi 10: 9-10). Bayibuli telina wegamba nti Katonda agaana abamukkiriza oba asobola okugoba abo abamunoonya (Ekyamateeka 4:29). Ewamu mu kyama kya Katonda, Katonda okumanya era okwawuula abo banalokola kikolera wamu n’omuntu okuwalulibwa eri Katonda (Yokaana 6:44) era okukkiriza okulokolebwa (Abaruumi 1:16). Katonda yamanya era yayawula abo abanalokolebwa era tulina okulonda Kristu okusobola okulokolebwa. Amazima gombi matuufu. Abaruumi 11:33 egamba, “Obuziba bw'obugagga obw'amagezi n'obw'okumanya kwa Katonda tomanyi bwe buli! emisango gye nga tegikeberekeka, n'amakubo ge nga tegekkaanyizika!”


Bukedde Online - Baagala baminisita bagobwe\nMufti Mubajje akkirizza okubudamya Kakeeto\nUMI etikkidde abayizi 200 e Mbarara\nAdded 11th April 2011\nâ€œTugenda kukolagana nâ€™abâ€™ekibiina ekigatta bannamateeka mu ggwanga ekya â€˜Uganda Law Societyâ€™ okutwala abamu ku beenyigira mu mivuyo gya CHOGM mu mbuga erangirire nti tebasaanidde kuba mu bifo binene mu gavumenti. Kino kijja kutuyamba okugoba abanene bonna abeenyigira mu mivuyo ginoâ€™â€™ o\nâ€œTugenda kukolagana nâ€™abâ€™ekibiina ekigatta bannamateeka mu ggwanga ekya â€˜Uganda Law Societyâ€™ okutwala abamu ku beenyigira mu mivuyo gya CHOGM mu mbuga erangirire nti tebasaanidde kuba mu bifo binene mu gavumenti. Kino kijja kutuyamba okugoba abanene bonna abeenyigira mu mivuyo ginoâ€™â€™ omu ku babaka ba NRM Wilfred Nuwagaba bwe yagambye.\nYabadde ne banne Henry Banyenzaki (Rubanda West) ne Theodro Ssekikubo (Lwemiyaga) mu lukungâ€™ana lwa bannamawulire ne beemulugunya olwa palamenti okuggya ku kaguwa abanene mu gavumenti naddala baminisita abasongebwamu ennwe nti beenyigira mu mivuyo gya CHOGM.\nAbamu ku banene akakiiko ka palamenti akalondoola ensasaanya yâ€™ensimbi zâ€™omuwi wâ€™omusolo be baasongamu ennwe kuliko omumyuka wa pulezidenti Polof. Gilbert Bukenya , ba minisita Amama Mbabazi , Hope Mwesigye , Sam Kuteesa nâ€™abalala.\nOmusajja kwalabira nga gw'ayagala alinayo abalala